Q=18	C=13	SS=6	LS=3	PS=2	DC=2	LC=0	SD=0	BS=3	G0=81	G1=47	G2=14	DLID=az_RU	BODY=1 Падшаһлар 7 | Онлајн Мүгәддәс Китаб | Јени дүнја тәрҹүмәси\n1 Падшаһлар 7:1—51\nСүлејманын сарајы (1—12)\nУста Һирам мәбәдин тикинтисиндә (13—47)\nИки мис сүтун (15—22)\nТөкмә чән (23—26)\nОн араба вә мис тештләр (27—39)\nГызыл ләвазиматлар (48—51)\n7 Сүлејман өзүнүн бүтүн сарајыны он үч илә тикиб баша чатдырды.+ 2 О, Ливан Мешәси+ адланан еви тикди. Ев 100 гулаҹ* узунлуғунда, 50 гулаҹ* ениндә, 30 гулаҹ* һүндүрлүјүндә олуб дөрд ҹәрҝә сидр сүтунларын үстүндә дурурду.+ Сүтунларын да үстүндә сидр тирләри вар иди. 3 Ев сүтунларын үстүндә јерләшән дајаглардан јухары сидр тахталарла өртүлмүшдү. Онларын сајы һәр ҹәрҝәдә он беш әдәд олмагла ҹәми гырх беш әдәд иди. 4 Евин үч ҹәрҝә чәрчивәли пәнҹәрәси вар иди вә бу пәнҹәрәләр гаршыдакы үч ҹәрҝә пәнҹәрәләрлә үзбәүз иди. 5 Ҝиришләр вә јан тахталар чәрчивәјә алынмышды. Үч ҹәрҝәдә үзбәүз јерләшән пәнҹәрәләрин дә габағы белә иди. 6 О, 50 гулаҹ узунлуғунда, 30 гулаҹ ениндә сүтунлу ејван дүзәлтди. Онун габағында сүтунлу вә чыхынтысы олан башга бир ејван вар иди. 7 О һәмчинин тахт гуруб һөкм чыхармаг үчүн ејван-диванхана+ тикди.+ Ораны дөшәмәдән таванын тирләринә гәдәр сидр ағаҹы илә өртдү. 8 Өзү үчүн јашамаға еви ејвандан аралыда башга һәјәтдә тикдирди.+ Амма тикилиши ејни иди. Сүлејман һәмчинин арвадына, фиронун гызына да бу ејвана бәнзәр ев тикди.+ 9 Бүтүн бу биналар тәмәлдән дама гәдәр вә бајыр тәрәфләриндән бөјүк һәјәтә+ гәдәр баһалы дашларла+ тикилмишди. Дашлар өлчүләринә ҝөрә ичдән вә бајырдан даш мишары илә кәсилиб јонулмушду. 10 Тәмәл чох ири, баһалы дашлардан гојулмушду. Дашларын бәзиләри 10 гулаҹ, бәзиләри 8 гулаҹ иди. 11 Онларын үстүндән өлчүләринә ҝөрә јонулмуш баһалы дашлар вә сидр ағаҹындан тирләр гојулмушду. 12 Јеһованын евинин ичәри һәјәтиндә вә евин ејванында*+ олдуғу кими, бөјүк һәјәтин әтрафына үч чин јонулмуш дашдан вә бир чин сидр тирдән һасар чәкилмишди.+ 13 Сүлејман падшаһ адам ҝөндәриб Сурдан Һирамы+ ҝәтиртди. 14 О, Нифталы гәбиләсиндән бир дул гадынын оғлу иди. Атасы сурлу мисҝәр иди.+ Һирам чох баҹарыглы, дәрракәли,+ мисҝәрлик сәнәтиндә маһир иди. О, Сүлејман падшаһын јанына ҝәлиб онун тапшырдығы ишләри ҝөрмәјә башлады. 15 Һирам мисдән* ики сүтун төкдү,+ һәр ики сүтунун һүндүрлүјү 18 гулаҹ иди. Һәр сүтунун чеврәси өлчү ипи илә 12 гулаҹ иди.+ 16 Сүтунларын башына гојмаг үчүн мисдән ики башлыг төкдү. Һәр ики башлығын һүндүрлүјү 5 гулаҹ иди. 17 Сүтунларын башындакы башлыгларын һәр бириндә һөрмә тор вә бурулмуш зәнҹир нахышлары вар иди,+ һәр башлыгда једди дәнә. 18 О, сүтунларын үстүндәки башлыглары өртмәк үчүн торун дөврәсиндә ики сыра нар дүзәлтди, һәр башлыг үчүн белә етди. 19 Ејвандакы сүтунларын башлыглары занбаг шәклиндә иди, башлыгларын бу һиссәси 4 гулаҹ һүндүрлүјүндә иди 20 вә ики сүтунун үстүндә, тора битишик даирәви һиссәнин јухарысында иди. Һәр башлыгда даирәви сыраларла 200 нар вар иди.+ 21 О, мәбәд ејванынын+ сүтунларыны гојду. Сағ тәрәфдәки сүтуну јерләшдириб она Јакин* ады, сол тәрәфдәки сүтуну јерләшдириб она Буәз* ады верди.+ 22 Сүтунларын башлыглары занбаг шәклиндә иди. Беләҹә, сүтунлар һазырланыб гуртарды. 23 О, даирәви төкмә чән дүзәлтди.+ Онун һүндүрлүјү 5 гулаҹ, чеврәси өлчү ипи илә 30 гулаҹ иди. Бир гырағындан о бири гырағына гәдәр мәсафә 10 гулаҹ иди.+ 24 Онун ағзынын ашағысында һәр гулаҹда он дәнә олмагла, ики сыра дөврәләмә балгабаг нахышлары+ вар иди. Онлар чәнлә бир төкүлмүшдү. 25 Чән 12 буғанын+ үстүндә дурурду. Буғалардан үчүнүн үзү шимала, үчүнүнкү гәрбә, үчүнүнкү ҹәнуба, үчүнүнкү шәргә бахырды. Чән онларын үстүндә иди. Онларын сағрысы мәркәзә доғру иди. 26 Чәнин галынлығы дөрд бармаг* иди, ағзы каса ағзы кими дүзәлдилмишди вә занбагвари иди. Чәнә 2000 бат* су төкүрдүләр. 27 Сонра о, он әдәд мис араба+ дүзәлтди. Арабаларын һәр бири 4 гулаҹ узунлуғунда, 4 гулаҹ ениндә, 3 гулаҹ һүндүрлүјүндә иди. 28 Арабалар белә дүзәлдилмишди: онларын јан лөвһәләри вар иди. Лөвһәләр чәрчивәләрин ичиндә иди. 29 Чәрчивәнин ичиндәки јан лөвһәләрин үзәриндә шир+, буға, кәрруб+ тәсвирләри вар иди. Чәрчивәнин дә үзәриндә ејни тәсвирләр вар иди. Ширләрдән вә буғалардан јухарыда вә ашағыда габарыг чәләнҝләр вар иди. 30 Һәр арабанын дөрд мис чархы вә мис охлары вар иди. Онун дөрд күнҹ дајағы бунлары сахлајырды. Бу күнҹ дајаглар тештин алтында иди, һәр бири үзәриндәки чәләнҝләрлә бирҝә төкүлмүшдү. 31 Тештин ағзы чанағын ичиндә иди вә о, ашағыдан јухарыја бир гулаҹ иди. Арабанын ағзы даирәви иди вә боғазы бир гулаҹ јарым иди. Арабанын ағзында ојма тәсвирләр вар иди. Јан лөвһәләри даирәви јох, дөрдбуҹаг иди. 32 Дөрд чарх јан лөвһәләрин алтында иди. Чархларын дајаглары арабаја битишик иди. Һәр чархын һүндүрлүјү бир гулаҹ јарым иди. 33 Чархлар ади араба чархлары кими иди, дајаглары, сағанаглары, охлары вә топлары төкмә иди. 34 Арабаларын дөрд күнҹүндә дөрд дајаг вар иди. Дајаглар арабаларла бир төкмә иди. 35 Арабанын јухарысында јарым гулаҹ һүндүрлүјүндә чәнбәр јерләширди. Арабанын јухарысындакы дајагҹыглар вә јан лөвһәләр арабанын өзү илә бир төкмә иди. 36 О, дајагҹыгларын вә јан лөвһәләрин үзәриндә јер чатан гәдәр кәрруб, шир, хурма ағаҹы вә дөврәләмә чәләнҝ тәсвирләри ојду.+ 37 О, он арабаны+ бу ҹүр дүзәлтди. Онларын һамысы ејни ҹүр төкмә иди,+ һамысынын өлчүсү вә гурулушу ејни иди. 38 О, он әдәд мис тешт+ дүзәлтди. Тештин һәр бири 40 бат* су тутурду. Һәр тешт 4 гулаҹ иди. Он арабанын һәр бири үчүн бир тешт дүзәлтмишди. 39 О, арабалардан бешини евин сағ тәрәфинә, бешини сол тәрәфинә гојду. Чәни исә евин сағ тәрәфиндә, ҹәнуб-шәрг тәрәфдә гојду.+ 40 Һирам+ һәмчинин тештләр, күрәкләр+ вә ләјәнләр+ дүзәлтди. Беләҹә, о, Јеһованын еви илә бағлы Сүлејман падшаһын тапшырдығы бүтүн ишләри ҝөрүб гуртарды.+ О, бунлары дүзәлтди: 41 2 сүтун+, сүтунларын үстүндә 2 касавары башлыг, сүтунларын үстүндәки ики касавары башлығы өртмәк үчүн 2 тор+, 42 сүтунларын үстүндәки ики касавары башлығы өртән торлар үчүн, һәр тора ики сыра олмагла, 400 нар+, 43 10 араба+ вә арабаларын үстү үчүн 10 тешт+, 44 чән+ вә чәнин алты үчүн 12 буға, 45 күл габлары, күрәкләр, ләјәнләр вә башга әшјалар. Һирам Јеһованын еви үчүн бүтүн әшјалары Сүлејман падшаһын әмри илә пардагланмыш мисдән дүзәлтди. 46 Падшаһ онлары Иордан бөлҝәсиндә, Суггутла Сәрфан арасында ҝил гәлибләрә төкдү. 47 Әшјалар о гәдәр чох иди ки, Сүлејман онлары тәрәзидә чәкмәди. Мисин чәкиси мүәјјән едилмәди.+ 48 Сүлејман Јеһованын еви үчүн бүтүн әшјалары, гызыл гурбанҝаһ+, һүзур чөрәји гојмаг үчүн гызыл маса+, 49 халис гызылдан чырагданлар+ (бешини ич отағын гаршысында сағ тәрәфә, бешини сол тәрәфә гојду), гызыл гөнчәләр+, чыраглар вә машалар,+ 50 гызыл тештләр, фитил маггашлары+, ләјәнләр, ҹамлар+, хәкәндазлар+, һәмчинин Ән мүгәддәс јер олан ич отағын гапылары+ вә баш отағын гапылары+ үчүн гызыл дабанлыг дүзәлтди. 51 Беләликлә, Сүлејман падшаһ Јеһованын еви илә бағлы бүтүн ишләри тамамлады. Сонра атасы Давудун Аллаһ үчүн ајырыб гојдуғу әшјалары ичәри ҝәтирди.+ Гызыл-ҝүмүшү вә әшјалары Јеһованын евинин хәзинәсинә гојду.+\n^ 44 м. Б14 әлавәсинә бах.\n^ 22 м.\n^ 13 м.\n^ Јәни мәбәдин өн тәрәфиндәки ҝириш әразиси.\n^ Јахуд тунҹдан. Бу һашијә бу фәсилдә мис сөзүнүн раст ҝәлдији диҝәр ајәләрә дә шамил едилир.\n^ Мәнасы: гој О (Јеһова) мөһкәмләндирсин.\n^ Тәхмини мәнасы: гүдрәтлә.\n^ Тәх. 44 000 л. 1 бат 22 л-ә бәрабәрдир. Б14 әлавәсинә бах.\n^ Тәх. 880 л. Б14 әлавәсинә бах.\n1 Падшаһлар 7


Q=15	C=10	SS=8	LS=2	PS=2	DC=0	LC=0	SD=0	BS=2	G0=26	G1=20	G2=9	DLID=az_RU	BODY=Мүгәддәс Китабда «ҝөј» сөзү һансы мәналарда ишләнир? Ҝөјләр һарадыр? | Мүгәддәс Китаба аид суаллар\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Литва Македонија Малта Мјанма Непал Нидерланд Норвеч Украјна Чин (мандарин, садәләшдирилмиш) Чин (мандарин, әнәнәви) албан алман амһара африкаанс болгар газах ган гырғыз еве ермәни естон зулу иврит илок инҝилис исланд испан италјан каонде кинјаруанда кирунди кореја коса лингала малагаси малај малајалам маҹар нзема пангасинан папјаменто (Күрасао) полјак португал румын рус себуан сепеди серб серб (латын) сетсвана словак словен суаһили тагалог таи татар телугу тив түрк фарс фин франсыз хорват чех читонга шона јапон јоруба јунан ҝүрҹү Һаити креолу һауса һилигајнон әрәб\nМүгәддәс Китабда «ҝөј» сөзү һансы мәналарда ишләнир?\n«Ҝөј» сөзү Мүгәддәс Китабда үч әсас мәнада: 1) ҝөј үзү; 2) руһани аләм; 3) јүксәк мөвге вә ја сәлаһијјәт рәмзи кими ишләдилир. Һансы мәнада ишләдилдијини контексдән мүәјјән етмәк олар *.\nҜөј үзү. «Ҝөј» сөзү бу мәнада ишләнәндә Јер күрәсинин атмосферини, јәни күләјин әсдији, гушларын учдуғу, јағыш вә гар әмәлә ҝәтирән булудларын олдуғу вә илдырымын чахдығы јери нәзәрдә тутур (Зәбур 78:26; Мәсәлләр 30:19; Әшија 55:10; Лука 17:24). Бу һәмчинин фәзаны, јәни ҝүнәшин, ајын, улдузларын олдуғу јери дә билдирир (Ганунун тәкрары 4:19; Јарадылыш 1:1).\nРуһани аләм. «Ҝөј» термини һәм дә руһани ҝөјләрә вә ја руһани аләмә аид истифадә олунур. Јәни фәзанын һүдудларындан кәнарда олан мәкан нәзәрдә тутулур (1 Падшаһлар 8:27; Јәһја 6:38). Бу руһани аләм руһани Варлыг олан Јеһова Аллаһа мәхсусдур. Һәмчинин Аллаһын јаратдығы мәләкләр дә орададыр (Јәһја 4:24; Мәтта 24:36). Бәзән ҝөјләр садиг мәләкләрин топлашдығы «мүгәддәсләр мәҹлиси»ни тәмсил едир (Зәбур 89:5—7).\nМүгәддәс Китабда «ҝөјләр» сөзү һәмчинин Јеһованын «мәскәни» олан руһани аләмин хүсуси бир һиссәси кими истифадә олунур (1 Падшаһлар 8:43, 49; Ибраниләрә 9:24; Вәһј 13:6). Мисал үчүн, Мүгәддәс Китабда пејғәмбәрлик едилир ки, Шејтан вә онун ҹинләри ҝөјдән јерә атылды вә бир даһа Јеһованын мәскәнинә ҝирә билмәди. Бунунла белә, онлар һәлә дә руһани аләмдәдирләр (Вәһј 12:7—9, 12).\nЈүксәк мөвге вә ја сәлаһијјәт рәмзи. Мүгәддәс Китабда «ҝөј» сөзү јүксәк мөвгеји билдирмәк үчүн истифадә едилир. Адәтән, һакимијјәтлә әлагәдар ишләдилир. Истифадә олундуғу јерләрдән бәзиләри бунлардыр:\nЈеһова Аллаһ Өзү Али Һакимдир (2 Салнамәләр 32:20; Лука 15:21).\nАллаһын Падшаһлығы инсан һакимијјәтләрини әвәз едәҹәк һөкумәтдир. Мүгәддәс Китабда бу Падшаһлыг «јени ҝөјләр» адланыр (Әшија 65:17; 66:22; 2 Бутрус 3:13) *.\nЈер үзүндә јашајан бәзи мәсиһиләрин ҝөјдә јашамаг үмиди вар (Ефеслиләрә 2:6).\nИнсан һөкумәтләри өзләрини тәбәәләриндән үстүн тутурлар (Әшија 14:12—14; Дәнјал 4:20—22; 2 Бутрус 3:7).\nҺал-һазырда дүнјаны шәр руһи гүввәләр идарә едир (Ефеслиләрә 6:12; 1 Јәһја 5:19).\nҜөј нәјә бәнзәјир?\nРуһани аләм фәал мәкандыр. Орада Јеһованын сөзүнү ешидән јүз милјонларла руһани варлыглар јашајыр (Зәбур 103:20, 21; Дәнјал 7:10).\nМүгәддәс Китабда ҝөј парылты кими тәсвир едилир (1 Тимутијә 6:15, 16). Һизгијал пејғәмбәр ҝөјләрлә бағлы алдығы ҝөрүнтүдә парылтыја диггәт чәкмишди. Дәнјал пејғәмбәр дә ҝөјлә бағлы ҝөрдүјү ҝөрүнтүдә «одлу чај» ҝөрмүшдү (Һизгијал 1:26—28; Дәнјал 7:9, 10). Ҝөјләр мүгәддәс, пак вә ҝөзәлдир (Зәбур 96:6; Әшија 63:15; Вәһј 4:2, 3).\nМүгәддәс Китабын ҝөјләр һагда дедикләриндән белә бир тәәссүрат ојаныр ки, ора һејрәтамиз, һәшәмәтлидир (Һизгијал 43:2, 3). Сөзсүз ки, инсан әгли ҝөјләри вә руһани аләми там дәрк едә билмәз.\n^ абз. 3 Ибрани дилиндән тәрҹүмә олунан «ҝөј» сөзүнүн көкү «јүксәк» вә ја «уҹа» демәкдир (Мәсәлләр 25:3) («The New Brown, Driver, and Briggs Hebrew and English Lexicon of the Old Testament», сәһифә 1029).\n^ абз. 9 МакКлинток вә Стронгсун «Енсиклопедијасы»нда гејд олунур ки, Әшија 65:17 ајәсиндә јени ҝөјләр сөзү «јени һакимијјәт, јени падшаһлыг» мәнасыны верир (IV ҹилд, сәһифә 122).\nКимләр ҝөјдә јашајаҹаг?\nБүтүн јахшы инсанларын ҝөјә галхмасы сәһв фикирдир. Бәс Мүгәддәс Китаб нә өјрәдир?\nАллаһын Падшаһлығы нәдир?


Q=4	C=0	SS=0	LS=1	PS=3	DC=0	LC=0	SD=0	BS=0	G0=60	G1=48	G2=23	DLID=az_RU	BODY=Һакимләр 20 | Онлајн Мүгәддәс Китаб | Јени дүнја тәрҹүмәси\nБинјаминлиләрлә мүһарибә (1—48)\n20 Бүтүн исраиллиләр Дандан+ тутмуш Биир-Сәбаја кими һәр јердән, еләҹә дә Ҝилад торпағындан+ Миспаһа ҝәлдиләр. Һамы бир нәфәр кими Јеһованын һүзурунда топлашды.+ 2 Халгын, Исраилин бүтүн гәбиләләринин башчылары Аллаһын халгынын јығынҹағында өз јерләрини тутду. Орада 400 000 әли гылынҹлы пијада дөјүшчү вар иди.+ 3 Бинјаминлиләр ешитдиләр ки, исраиллиләр Миспаһа јығышыб. Исраиллиләр дедиләр: «Данышын ҝөрәк бу дәһшәтли һадисә неҹә баш вериб».+ 4 Лавили киши,+ өлән гадынын әри ҹаваб верди: «Мән ҹаријәмлә ҝеҹәләмәк үчүн Бинјаминин Ҝибаһ шәһәринә ҝәлдим.+ 5 Ҝибаһ сакинләри* мәнә пислик етмәк нијјәтилә ҝеҹәјарысы галдығым еви әһатәјә алдылар. Онлар мәни өлдүрмәк истәјирдиләр, амма ҹаријәми зорладылар вә о өлдү.+ 6 Мән ҹаријәмин ҹәсәдини ҝөтүрүб доғрадым вә һиссәләрини Исраилин һәр јеринә ҝөндәрдим.+ Чүнки Исраилдә биабырчылыг вә алчаглыг едилиб. 7 Инди, еј Исраил әһли, дејин ҝөрәк нә мәсләһәт ҝөрүрсүнүз».+ 8 Һамы бир нәфәр кими галхыб деди: «Һеч ким евинә, чадырына гајытмајаҹаг. 9 Белә едәҹәјик: пүшк атыб+ Ҝибаһын үстүнә ҝедәҹәјик. 10 Ордуја азугә тәдарүк етмәк үчүн Исраилин бүтүн гәбиләләринин һәр јүз нәфәрдән онуну, һәр мин нәфәрдән јүзүнү, һәр он мин нәфәрдән минини сечәҹәјик. Галанлары Исраилдә төрәдилмиш биабырчылыға ҝөрә Бинјаминин Ҝибаһ шәһәринә һүҹум едәҹәк». 11 Беләликлә, бүтүн исраиллиләр бир нәфәр кими Ҝибаһа гаршы бирләшди. 12 Исраил гәбиләләри Бинјаминин һәр јеринә адамлар ҝөндәриб деди: «Бу нә мәнфур ишдир сиздән чыхыб? 13 Ҝибаһдакы о алчаглары+ верин өлдүрәк, Исраилдә пислијин көкүнү кәсәк».+ Амма бинјаминлиләр исраилли сојдашларына мәһәл гојмадылар. 14 Бинјаминлиләр исраиллиләрлә дөјүшмәк үчүн бүтүн шәһәрләрдән ахышыб Ҝибаһа ҝәлдиләр. 15 Һәмин ҝүн Бинјаминин шәһәрләриндән 26 000 әли гылынҹлы адам топланды. Үстәлик, Ҝибаһын өзүндән дә 700 сечмә адам варды. 16 Ордуда 700 сечмә солахај адам вар иди. Онларын һәр бири сапанддан атдығы дашла түкү белә, вура билирди вә һәдәфи боша чыхмырды. 17 Бинјаминлиләри чыхмаг шәртилә, исраиллиләрдән 400 000 әли гылынҹлы адам топланды.+ Онларын һамысы маһир дөјүшчү иди. 18 Онлар Аллаһа мүраҹиәт етмәк үчүн+ Бејтелә ҝәлдиләр. Исраиллиләр сорушду: «Бинјаминлиләрлә дөјүшмәјә габагда ким ҝетсин?» Јеһова деди: «Јәһуда гәбиләси». 19 Исраиллиләр сәһәр тездән галхыб Ҝибаһын гаршысында ордуҝаһ гурдулар. 20 Исраиллиләр бинјаминлиләрлә дөјүшмәјә галхдылар вә Ҝибаһда дүзүлдүләр. 21 Һәмин ҝүн бинјаминлиләр Ҝибаһдан чыхыб 22 000 исраиллини тәләф етдиләр. 22 Амма Исраил ордусу һүнәр ҝөстәриб биринҹи дәфә олдуғу кими, јенә дә һәмин јердә дүзүлдү. 23 Исраиллиләр Бејтелә ҝедиб ахшама гәдәр Јеһованын өнүндә ағладылар вә Јеһовадан сорушдулар: «Јенә дә сојдашларымыз бинјаминлиләрин үстүнә ҝедәк?»+ Јеһова: «Ҝедин», — деди. 24 Беләҹә, исраиллиләр икинҹи дәфә бинјаминлиләрин үстүнә ҝетдиләр. 25 Бинјаминлиләр бу сәфәр дә Ҝибаһдан чыхыб исраиллиләрлә дөјүшдүләр вә онлардан әли гылынҹлы 18 000 нәфәри өлдүрдүләр.+ 26 Онда бүтүн исраиллиләр јығышыб Бејтелә ҝетдиләр. Онлар Јеһованын өнүндә отуруб ағладылар+ вә һәмин ҝүн ахшама гәдәр оруҹ тутдулар,+ Јеһоваја јандырма гурбаны+ вә үнсијјәт гурбаны+ тәгдим етдиләр. 27 Сонра исраиллиләр Јеһоваја мүраҹиәт етдиләр.+ Чүнки Аллаһын Әһд сандығы о вахт орада иди. 28 О ҝүнләрдә Һарун оғлу Әлјазарын оғлу Фәнһас+ сандығын гаршысында хидмәт едирди. Онлар сорушдулар: «Сојдашларымыз бинјаминлиләрлә јенә дөјүшә чыхаг, јохса чыхмајаг?»+ Јеһова деди: «Ҝедин, сабаһ онлары сизә тәслим едәҹәјәм». 29 Онда исраиллиләр Ҝибаһын әтрафында пусгу гурдулар.+ 30 Исраиллиләр үчүнҹү дәфә бинјаминлиләрин үстүнә ҝетдиләр. Бу дәфә дә онлар Ҝибаһын гаршысында дүзүлдүләр.+ 31 Бинјаминлиләр онларла дөјүшмәк үчүн шәһәрдән чыхдылар вә шәһәрдән араландылар.+ О бири дәфәләрдә олдуғу кими, онлар һүҹум едиб бири Бејтелә, о бири Ҝибаһа ҝедән јолда исраиллиләри гырмаға башладылар. Отуз исраиллинин мејити чөлүн дүзүндә сәрилиб галды.+ 32 Бинјаминлиләр дејирдиләр: «Кечән дәфәләрдә олдуғу кими онлары үстәләјирик».+ Исраиллиләр исә: «Ҝәлин ҝери чәкиләк, онлары шәһәрдән узаглашдырыб јоллара чыхардаг», — дедиләр. 33 Беләликлә, бүтүн исраиллиләр јерләриндән галхыб Баал-Тамарда дүзүлдүләр. Ҝибаһ әтрафында ҝизләнән исраиллиләр дә пусгудан чыхыб һүҹума кечдиләр. 34 Беләҹә, бүтүн Исраилдән 10 000 сечмә дөјүшчү Ҝибаһын габағына ҝәлди вә шиддәтли дөјүш башлады. Бинјаминлиләр билмирдиләр ки, фәлакәт онлары һаглајыб. 35 Јеһова бинјаминлиләри Исраилин өнүндә мәғлуб етди+ вә һәмин ҝүн исраиллиләр Бинјаминдә әли гылынҹлы 25 100 нәфәри гырдылар.+ 36 Исраиллиләр бинјаминлиләрин өнүндән ҝери чәкиләндә бинјаминлиләр елә зәнн етдиләр ки, исраиллиләр бу дәфә дә мәғлуб олурлар.+ Исраиллиләр исә архајын идиләр. Ҝибаһын әтрафында пусгу гојдуглары үчүн мејданы бинјаминлиләрә вермишдиләр.+ 37 Пусгудакылар ҹәлд галхыб Ҝибаһа һүҹум етдиләр. Сонра сәпәләниб бүтүн шәһәри гылынҹдан кечирдиләр. 38 Исраиллиләр сөзләшмишдиләр ки, шәһәрин әтрафында пусгуда оланлар шәһәрдән галхан түстү илә онлара ишарә версинләр. 39 Исраиллиләр мејдандан гачанда бинјаминлиләр һүҹум едиб отуз исраиллини өлдүрдүләр.+ Бинјаминлиләр дејирдиләр: «Бундан габагкы дөјүшдә олдуғу кими, онлар јенә дә бизә мәғлуб олурлар».+ 40 Бу заман шәһәрдән ишарә олараг түстү галхмаға башлады. Бинјаминлиләр чеврилиб ҝөрдүләр ки, шәһәрин түстүсү ҝөјә бүләнд олуб. 41 Онда исраиллиләр ҝери дөндүләр. Бинјаминлиләри дәһшәт бүрүдү; онлар баша дүшдүләр ки, әҹәл онлары һаглајыб. 42 Она ҝөрә исраиллиләрин өнүндән гачыб сәһраја үз тутдулар, амма дөјүшчүләр онлары тәгиб етди. Шәһәрдән чыханлар да онлара гошулуб бинјаминлиләри гырмаға башлады. 43 Онлар һәр тәрәфдән бинјаминлиләри сыхышдырыб аман вермәдән говдулар вә Ҝибаһын гаршысында, шәһәрин шәрг тәрәфиндә онлары дармадағын етдиләр. 44 Нәтиҹәдә, 18 000 бинјаминли гырылды. Онларын һамысы маһир дөјүшчү иди.+ 45 Бинјаминлиләр дөнүб сәһралыға, Риммун гајасына гачдылар.+ Исраиллиләр әсас јоллар бојунҹа онлардан 5000 нәфәри өлдүрдүләр. Сонра Ҝидома гәдәр онлары тәгиб едиб даһа 2000 нәфәри дә мәһв етдиләр. 46 О ҝүн үмумиликдә әли гылынҹлы 25 000 бинјаминли гырылды.+ Онларын һамысы маһир дөјүшчү иди. 47 Амма онларын алты јүзү сәһралыға, Риммун гајасына чәкилди вә дөрд ај гајада јашады. 48 Исраиллиләр бинјаминлиләрин шәһәринә гајытдылар вә инсандан тутмуш һејванадәк бүтүн шәһәри гылынҹдан кечирдиләр. Онлар һәмчинин јоллары үстүндәки бүтүн шәһәрләрә од вуруб јандырдылар.\n^ Диҝәр вариант: Ҝибаһын торпаг саһибләри.


Q=3	C=0	SS=0	LS=1	PS=0	DC=0	LC=0	SD=0	BS=2	G0=131	G1=102	G2=46	DLID=az_RU	BODY=Падшаһлығы һәр шејдән үстүн тутун (Мәтта 6) | Тәлим\nДИЛИ: Aзәрбајҹан (кирил әлифбасы) Јапонија жест дили Австралија жест дили Азәрбајҹан (латын әлифбасы) Алманија жест дили Америка жест дили Ангола жест дили Арҝентина жест дили Бразилија жест дили Венесуела жест дили Вјетнам Данимарка Еквадор жест дили Зимбабве жест дили Индонезија Исвеч Испанија жест дили Кирибати Колумбија жест дили Литва Македонија Мексика жест дили Мјанма Непал Нидерланд Ниҝериа пиҹини Норвеч Парагвај жест дили Перу жест дили Полша жест дили Самоа Соломон Адалары пиҹини Тувалу Уелс Украјна Финландија жест дили Фиҹи Чили жест дили Чин (мандарин, садәләшдирилмиш) Чин (мандарин, әнәнәви) Чин жест дили адангме албан алман амһара африкаанс ачоли ајмара баса (Камерун) башгырд бенгал бикол болгар булу варај венда волајта га ган гуарани гуҹарат гырғыз дхолуо еве ермәни естон ефик занде зулу ибо иврит илок инҝилис исланд исоко испан италјан каннада каонде каталан кечуа (Боливија) кикамба кикујју кинјаруанда кирунди кореја коса куангали куанјама күрд курманҹи (Гафгаз) күрд курманҹи (кирил) ламба латыш лози лувале луганда лунда малагаси малај малајалам мамбве-лунгу маратһ мајја маҹар мбунда михе монгол море ндебеле ндебеле (Зимбабве) ндонга нзема окпе олу конзо оромо осетин пангасинан папјаменто (Күрасао) полјак португал пәнҹаб румын рунјанкоре рус санго сапотек (Истм) свати себуан сепеди серб серб (латын) сесуто (Лесото) сетсвана сидамо сингал словак словен сотсил сранан-тонго суаһили тагалог таи тамил татар таҹик тви телугу тетела тетум (Дили) тив тигре ток-писин тумбука түрк түркмән урду урһобо фарс фин фон франсыз хорват чех чибемба чинјанја читонга читонга (Малави) чичева чуваш шона јао јапон јоруба јунан ҝүрҹү һауса һилигајнон һинд һири-моту әрәб өзбәк\n«[Аллаһын] Падшаһлығыны һәјатынызда һәр шејдән үстүн тутун, онда бунлар да сизә вериләҹәк» (ЛУКА 12:31).\nНӘҒМӘ: 40, 98\nЕһтијаҹла истәк арасында һансы фәрг вар?\nНәјә ҝөрә мадди шејләрлә бағлы истәкләримизи нәзарәтдә сахламалыјыг?\nНәјә ҝөрә әминсиниз ки, Јеһова сизин ҝүндәлик еһтијаҹларынызы тәмин етмәјә гадирдир?\n1. Еһтијаҹла арзу арасында һансы фәрг вар?\nДЕЈИРЛӘР, инсанын еһтијаҹлары аз, истәк вә арзулары сонсуздур. Ҝөрүнүр, чохлары еһтијаҹла арзу арасында фәрг гоја билмир. Бәс бунлар арасында һансы фәрг вар? Еһтијаҹ инсанын һәјаты үчүн зәрури олан шејләрдир, мәсәлән, јемәк, палтар, ев вә саирә. Истәк вә арзу исә садәҹә, әлдә етмәк истәдијимиз шејләрдир, әслиндә, бунларсыз да јашаја биләрик.\n2. Инсанлар нәләри әлдә етмәји арзулајырлар?\n2 Инсанын истәкләри онун јашадығы әразидән асылыдыр. Инкишаф етмәкдә олан өлкәләрдә инсанларын истәкләри мобил телефон, уҹузвары машын вә кичик торпаг саһәси илә мәһдудлаша биләр. Варлы өлкәләрдә јашајан инсанлар исә баһалы пал-палтар, имарәт вә баһалы автомобил арзулајырлар. Һәр ики һалда инсан чох тәһлүкәли бир тәләјә, малпәрәстлик тәләсинә дүшә биләр. Малпәрәст инсанын арзулары түкәнмир, о, еһтијаҹы олан шејләри дә, еһтијаҹы олмајан шејләри дә истәјир вә фикирләшмир, буну алмаға ҝүҹү чатыр, јохса јох.\nӨЗҮНҮЗҮ МАЛПӘРӘСТЛИК ТӘЛӘСИНДӘН ГОРУЈУН\n3. Малпәрәстлик нәдир?\n3 Малпәрәстлик нәдир? Малпәрәстлик руһани дәјәрләрә јох, пула, мал-мүлкә вә бу кими шејләрә ҹан атмагдыр. Малпәрәстлијин көкүндә инсанын арзулары, үстүнлүк вердији вә ҹан атдығы шејләр дајаныр. Бу ҹүр инсанын ҝөзү дојмур. Киминсә варлы олмасы вә баһалы әшјалар алмасы онун малпәрәст олдуғуна дәлаләт етмир. Һәтта касыб инсан белә, малпәрәстлик тәләсинә дүшә биләр, бунунла да, Падшаһлығын иши онун һәјатында арха плана кечмиш олур (Ибр. 13:5).\n4. Шејтан инсанын ҝөзләринин истәјиндән өз мәгсәдләри үчүн неҹә истифадә едир?\n4 Шејтан бу дүнјанын коммерсија аләми васитәсилә бизи инандырмаға чалышыр ки, хошбәхт олмаг үчүн инсана еһтијаҹ дујдуғундан артығы лазымдыр. Шејтан инсанын ҝөзләринин истәјиндән өз мәгсәдләри үчүн истифадә етмәји јахшы баҹарыр (1 Јәһ. 2:15—17; Јар. 3:6; Мәс. 27:20). Дүнја бизә чох шеј тәклиф едир, ҝөзәл шејләрдән тутмуш ән ахмаг шејләрә кими. Һәрдән онлардан бәзиләри чох ҹәлбедиҹи ҝөрүнүр. Елә олубму ки, әслиндә еһтијаҹ дујмадығыныз, садәҹә, рекламда вә ја мағазада ҝөрүб хошладығыныз бир әшјаны алмысыныз, сонра баша дүшмүсүнүз ки, сән демә, бу сизә һеч лазым дејилмиш, бунсуз да јашаја биләрдиниз? Бу ҹүр әшјалар нәинки һәјаты чәтинләшдирир, һәтта инсаны әлдән салыр. Бунлар инсаны тәлә кими тутуб сахлајыр, руһани ишләрлә мәшғул олмаға, јәни Мүгәддәс Китабы арашдырмаға, јығынҹаға һазырлашмаға, ибадәт ҝөрүшләринә ҝетмәјә вә хидмәтдә мүнтәзәм иштирак етмәјә гојмур. Һәвари Јәһјанын дедији сөзләри унутмајын: «Дүнја өз истәкләри илә бәрабәр кечиб ҝедир».\n5. Бүтүн ҝүҹүнү мал-мүлк јығмаға сәрф едән инсаны һансы агибәт ҝөзләјир?\n5 Шејтан әлиндән ҝәләни едир ки, биз Јеһованын јох, вар-дөвләтин гулу олаг (Мәт. 6:24). Бүтүн ҝүҹүнү мал-мүлк јығмаға сәрф едән инсаны ахырда ики агибәт ҝөзләјир: ја о, һәјатыны јалныз өзү үчүн јашамыш олур, ја да, ән бетәри, руһани ҹәһәтдән бош вә мәнасыз, дәрд-сәр вә мәјуслугла долу һәјат јашајыр (1 Тим. 6:9, 10; Вәһј 3:17). Иса Мәсиһ дә әкинчи илә бағлы чәкдији мәсәлдә бу фикри вурғуламышды. Мәсәлдә дејилир ки, Падшаһлыг һагда хәбәр тиканлыға дүшәндә диҝәр арзулар инсанын үрәјинә јол тапыр, «сөзү боғур вә сөз бар ҝәтирмир» (Марк 4:14, 18, 19).\n6. Бәрухун дүшдүјү вәзијјәтдән нә өјрәнирик?\n6 Ҝәлин Әрәмја пејғәмбәрин катиби Бәрухун дүшдүјү вәзијјәти нәзәрдән кечирәк. Јерусәлимин дағылмасы илә бағлы дејилән пејғәмбәрлијин јеринә јетмәсинә чох аз галмышды. Бәрух исә өзү үчүн «бөјүк шејләр» арзуламаға, јәни мүвәггәти шејләрә ҹан атмаға башлады. Әслиндә, она бирҹә шеј — һәјаты лазым иди, Јеһова да она мәһз буну сөз вермишди, демишди ки, «һәјатыны сәнә бағышлајаҹағам» (Әрм. 45:1—5). Тәбии ки, Јеһованын мәһвә мәһкум шәһәрдә јашајан һеч бир инсанын мал-мүлкүнү горумаг фикри јох иди (Әрм. 20:5). Ҝүнү-ҝүндән бу дүнјанын сону јахынлашыр. Инди вар-дөвләт јығмағын вахты дејил. Нә гәдәр баһалы, нә гәдәр әзиз дә олса, һеч нәјимизи өзүмүзлә бөјүк мүсибәтдән кечирә билмәјәҹәјик (Мәс. 11:4; Мәт. 24:21, 22; Лука 12:15).\n7. Бу мәгаләдә нәји арашдыраҹағыг вә бу бизә нәдә көмәк едәҹәк?\n7 Иса Мәсиһ јанлыш јола сапмадан, малпәрәстлик тәләсинә дүшмәдән вә ҝәрәксиз јерә нараһат олмадан зәрури еһтијаҹларымызы өдәмәклә бағлы ән јахшы мәсләһәти вермишди. Бу мәсләһәти о, Дағүстү вәзиндә демишди (Мәт. 6:19—21). Ҝәлин бу вәздән бир парчаны, Мәтта 6:25—34 ајәләрини тәһлил едәк. Бу арашдырма Падшаһлығы һәјатымызда һәр шејдән үстүн тутмаға тәшвиг едәҹәк (Лука 12:31).\nЈЕҺОВА ГАЈҒЫМЫЗА ГАЛЫР\n8, 9. а) Нәјә ҝөрә зәрури еһтијаҹларымыза ҝөрә һәддән артыг нараһат олмамалыјыг? б) Иса Мәсиһ инсанлар вә онларын тәләбатлары барәдә нәји билирди?\n8 Мәтта 6:25 ајәсини охујун. Иса онун вәзини динләјән инсанлара «ҹаныныздан өтрү... гајғы чәкмәјин» демәклә, бир нөв «нараһат олмајын» демәк истәјирди. Онлар ҝәрәксиз јерә нараһат олурдулар, буна ҝөрә дә Иса онлара бу мәсләһәти вермишди. Исанын бу сөзләри әсассыз дејилди. Инсан һәтта ән зәрури еһтијаҹларына ҝөрә һәддән артыг нараһат оланда фикри-зикри анҹаг бу тәләбатларыны өдәмәјә ҹәмләнир, диггәти руһани ишләрдән јајыныр. Иса шаҝирдләринә ҝөрә о дәрәҹәдә нараһат иди ки, вәзиндә онлары бу тәһлүкә барәдә даһа дөрд дәфә хәбәрдар етмишди (Мәт. 6:27, 28, 31, 34).\n9 Нә үчүн Иса Мәсиһ демишди ки, јемәјә, ичмәјә вә палтара ҝөрә нараһат олмамалыјыг? Мәҝәр бунлар јашамағымыз үчүн зәрури дејил? Мәҝәр бу шејләри алмаға имканымыз чатмајанда нараһат олмуруг? Әлбәттә, бунлар зәрури шејләрдир вә бу шејләрә ҝөрә нараһат олмаг тәбиидир. Иса да буну јахшы баша дүшүрдү. О, инсанларын ҝүндәлик тәләбатларындан хәбәрдар иди. О һәтта билирди ки, әсрләр сонра ахырзаманда, сон дәрәҹә чәтин бир вахтда јашајан шаҝирдләри һансы чәтинликләрлә үзләшәҹәкләр (2 Тим. 3:1). Бу чәтинликләрин сырасына чохларынын үзләшдији ишсизлији, игтисади бөһраны, гида чатышмазлығыны вә касыбчылығы дахил етмәк олар. Амма Иса буну да јахшы билирди ки, «ҹан јемәкдән, бәдән ҝејимдән гијмәтли»дир.\n10. Исанын нүмунә үчүн вердији дуаја әсасән, һәјатымызда биринҹи јердә нә дурмалыдыр?\n10 Дағүстү вәзиндә әввәлҹә Иса инсанлары сәмави Аталарына «бу ҝүн бизә буҝүнлүк рузимизи вер» дејәрәк еһтијаҹлары үчүн дуа етмәји өјрәтмишди (Мәт. 6:11). Башга бир вахт да Иса инсанлара ҝүндәлик тәләбатлары үчүн дуа етмәји өјрәтмишди (Лука 11:3). Амма бу о демәк дејил ки, биз јалныз еһтијаҹларымыз барәдә дүшүнмәлијик. Иса, илк нөвбәдә, Аллаһын Падшаһлығы барәдә дуа етмәји бујурмушду (Мәт. 6:10; Лука 11:2). Онун вәзини динләјән инсанларын гәлбинә раһатлыг ҝәтирмәк үчүн Иса Јеһова Аллаһын Өз јаратдыгларынын гајғысына неҹә галдығыны вурғуламышды.\n11, 12. Јеһованын гушларын гејдинә галмасы бизә нә өјрәдир? (Мәгаләнин әввәлиндәки шәклә бахын.)\n11 Мәтта 6:26 ајәсини охујун. Иса бизи гушлара нәзәр салмаға тәшвиг едир. Гушлар чох кичик мәхлуг олса да, чохлу мејвә, дән, һәшәрат вә сохулҹан јејирләр. Онлар инсан бојда олсајдылар, инсандан чох јемәк јејәрдиләр. Анҹаг фикир верин ки, јем әлдә етмәк үчүн онлар әкин-бичинлә мәшғул олмурлар. Јеһова онлары еһтијаҹлары олан һәр шејлә тәмин едир (Зәб. 147:9). Тәбии ки, Јеһова јеми ҝәтириб гушларын димдијинә гојмур. О, гушлар үчүн чохлу тәдарүк ҝөрүб, амма јеми ахтарыб-тапмаг онларын өз өһдәсинә дүшүр.\n12 Иса әмин иди ки, гушлара јем верән Аллаһ Өз бәндәләринин дә зәрури еһтијаҹларыны мүтләг өдәјәҹәк  (1 Бут. 5:6, 7). Јеһова бизим дә ағзымыза ҝәтириб јемәк гојмур, О, бизим әкин-бичинимизә бәрәкәт верир, ҝүндәлик еһтијаҹларымызы өдәмәк үчүн пул газанмаға көмәк едир. Чыхылмаз вәзијјәтдә галанда кимисә бизә әл тутмаға тәшвиг едир. Дүздүр, мәсәлдә Иса гушларын јувасы барәдә сөз ачмамышды, амма гејд етмәк истәјирик ки, Јеһова гушлара јува тикмәк габилијјәти вериб вә «тикинти материаллары» илә тәмин едиб. Ејнилә, Јеһова бизә дә аиләмизи мүнасиб евлә тәмин етмәјә көмәк едәҹәк.\n13. Аллаһын ҝөзүндә гушлардан дәјәрли олдуғумузу нә сүбут едир?\n13 Иса Мәсиһ онун вәзини динләјән инсанлара демишди: «Мәҝәр сиз [гушлардан] гијмәтли дејилсиниз?» Сөзсүз ки, Иса бу сөзләри тезликлә бәшәријјәт үчүн ҹаныны гурбан верәҹәјини нәзәрдә тутуб демишди. (Лука 12:6, 7 ајәләри илә мүгајисә един.) Иса гушларын вә башга ҹанлыларын јох, бизим уғрумузда ҹаныны гурбан вериб. О, өзүнү фәда едиб ки, биз өлмәјәк, әбәди јашајаг (Мәт. 20:28).\n14. Һәддән артыг нараһат олан инсан нәјә наил ола билмәз?\n14 Мәтта 6:27 ајәсини охујун. Иса бу ајәдәки сөзләрлә нә демәк истәјирди? О демәк истәјирди ки, ҝүндәлик еһтијаҹлары үчүн һәддән артыг нараһат олмаг инсанын өмрүнү узатмыр, әксинә, ҝөдәлдир.\n15, 16. а) Јеһованын јаратдығы занбагларын ҝөзәллији бизә нә өјрәдир? (Мәгаләнин әввәлиндәки шәклә бахын.) б) Өзүмүзә һансы суаллары вермәлијик вә нәјә ҝөрә?\n15 Мәтта 6:28—30 ајәләрини охујун. Һамымыз ҝөзәл ҝејинмәји хошлајырыг, хүсусилә дә, руһани тәдбирләрә, мәсәлән, хидмәтә, јығынҹаг ҝөрүшүнә вә топлантыја ҝедәндә. Бу һалда белә, ҝејимдән өтрү нараһат олмаға дәјмәз. Иса бу ајәләрдә дә бизим диггәтимизи Аллаһын јаратдыгларына јөнәлдир. Бу дәфә о, занбаглардан сөз ачыр. Ола билсин, Иса занбагкимиләр фәсиләсинә аид олан гладиолус, сүнбүлчичәк, сүсән вә дағлаләси кими ҝүлләри нәзәрдә тутурду. Бу ҝүлләрин һәрәсинин өз ҝөзәллији вар. Онлар нә ип әјирир, нә палтар тикир, нә дә тохујурлар. Амма онлар елә ҝөзәлдирләр ки, ики ҝөз истәјир, дурсун тамашасына! «Һеч Сүлејман да бүтүн ҹаһ-ҹалалында бунлардан бири кими ҝејинмәмишдир»!\n16 Исанын сөзүнүн ҹаны бу иди: «Әҝәр Аллаһ... чөл отуну белә ҝејиндирирсә, еј аз иманлылар, мәҝәр сизи ҝејиндирмәјәҹәк?» Сөзсүз ки, ҝејиндирәҹәк! Анҹаг Исанын шаҝирдләринин иманы мүәјјән мәнада зәиф иди (Мәт. 8:26; 14:31; 16:8; 17:20). Онлар иманларыны мөһкәмләндирмәли вә Јеһоваја ахыра кими ҝүвәнмәли идиләр. Бәс бизим иманымыз нә дәрәҹәдә ҝүҹлүдүр? Нә дәрәҹәдә әминик ки, Јеһова бизим гејдимизә галмаг истәјир вә буна гадирдир?\n17. Јараданымызла мүнасибәтимизи нә корлаја биләр?\n17 Мәтта 6:31, 32 ајәләрини охујун. «Башга халглар»ын, јәни Јеһоваја ибадәт етмәјән инсанларын иманы Аллаһы гајғыкеш Ата кими гәбул едәҹәк дәрәҹәдә ҝүҹлү дејил. Онлар инанмырлар ки, Аллаһ Падшаһлығы һәр шејдән үстүн тутанларын гејдинә галыр. Биз бу инсанлар кими олмамалыјыг, онлар кими мадди шејләр далынҹа гачмамалыјыг, әкс һалда, Јараданымызла мүнасибәтимиз корланаҹаг. Аллаһын гаршысында дашыдығымыз вәзифәни јеринә јетирсәк — руһани ишләри биринҹи јерә гојсаг, О, бизи еһтијаҹымыз олан һәр шејлә тәмин едәҹәк. Әсил мөминлик бизи тәшвиг едәҹәк ки, јемәјимиз, палтарымыз вә галмаға јеримиз варса, бунлара гане олаг (1 Тим. 6:6—8, һаш.).\nПАДШАҺЛЫҒЫ ҺӘР ШЕЈДӘН ҮСТҮН ТУТУРСУНУЗ?\n18. Јеһова шәхсән һәр биримиз һаггында нәји билир вә бу, бизи нәјә әмин едир?\n18 Мәтта 6:33 ајәсини охујун. Мәсиһин давамчылары Падшаһлығы һәмишә һәр шејдән үстүн тутмалыдырлар. Мәсиһ демишди ки, әҝәр белә етсәк «бүтүн бунлар [бизә] вериләҹәк». О, нәји нәзәрдә тутурду? Әввәлки ајәдә о демишди: «Ҝөјдәки Атаныз исә бүтүн бунлара еһтијаҹ дујдуғунузу билир». «Бүтүн бунлар» дејәндә Иса һәјати ваҹиб шејләри нәзәрдә тутурду. Јеһова бизим јемәк, ҝејим вә ев кими тәләбатларымызы јахшы ҝөрүр, һәтта бу еһтијаҹларымызы биздән әввәл дујур (Филип. 4:19). О ҝөрүр бизим һансы палтарымыз көһнәлир, билир, бизә һансы јемәк лазымдыр, аиләмизин јерләшмәси үчүн неҹә евә еһтијаҹымыз вар. Әмин ола биләрик ки, Јеһова, һәгигәтән дә, еһтијаҹ дујдуғумуз шејләрлә бизи тәмин едәҹәк.\n19. Нә үчүн ҝәләҹәјә ҝөрә нараһат олмамалыјыг?\n19 Мәтта 6:34 ајәсини охујун. Иса артыг икинҹи дәфәдир ки, «нараһат олмајын» дејир. О истәјирди ки, давамчылары бу ҝүнү дүшүнсүнләр, сабаһа ҝөрә нараһат олмасынлар, там архајын олсунлар ки, Јеһова онларын көмәјинә чатаҹаг. Инсан ҝәләҹәјә ҝөрә һәддән артыг нараһат оланда, Аллаһа јох, өзүнә архаланмаға башлајыр, бу исә өз нөвбәсиндә, Јеһова илә мүнасибәтләрә тәсир ҝөстәрир (Мәс. 3:5, 6; Филип. 4:6, 7).\nПАДШАҺЛЫҒЫ ҺӘР ШЕЈДӘН ҮСТҮН ТУТУН, ГАЛАН ШЕЈЛӘРИ ЈЕҺОВА ВЕРӘҸӘК\nПадшаһлыг ишиндә даһа фәал иштирак етмәк үчүн һәјатынызы садәләшдирә биләрсиниз? (20-ҹи абзаса бахын)\n20. а) Јеһованын ишиндә даһа фәал олмаг үчүн гаршыныза һансы мәгсәди гоја биләрсиниз? б) Һәјатынызы садәләшдирмәк үчүн нә едә биләрсиниз?\n20 Маддијјат далынҹа гачыб Падшаһлығын ишини бир кәнара гојмаг һеч дә ағыллы һәрәкәт дејил. Биз руһани мәгсәдләрә ҹан атмалыјыг. Мисал үчүн тәблиғчиләрә еһтијаҹ олан јығынҹаға кечмәк олар; ја да өнҹүл хидмәтинә башлаја биләрсиниз. Артыг өнҹүлсүнүзсә, Падшаһлыг мүждәчиләри мәктәбиндә охумаг үчүн әризә јаза биләрсиниз, јахуд Бејтелдә вә ја тәрҹүмә офисиндә көнүллү кими хидмәт етмәк олар. Һәмчинин һәфтәнин мүәјјән ҝүнләри ибадәт евләринин тикинтисиндә вә тәмириндә иштирак етмәклә јерли лајиһә-иншаат шөбәсиндә көнүллү кими хидмәт етмәк имканыныз вар. Ҝөтүр-гој един, ҝөрүн Падшаһлығын ишиндә даһа фәал олмаг үчүн һәјатынызы неҹә садәләшдирә биләрсиниз. Дуа едәрәк « Һәјаты неҹә садәләшдирмәк олар?» адлы чәрчивәни нәзәрдән кечирин вә гаршыныза мүәјјән мәгсәд гојандан сонра она наил олмаг үчүн конкрет аддымлар атын.\n21. Јеһоваја даһа да јахын олмаг үчүн нә етмәлијик?\n21 Иса давамчыларына мәсләһәт ҝөрүрдү ки, мал-мүлкү јох, Падшаһлығы һәр шејдән үстүн тутсунлар вә буну әбәс јерә демирди. Бу мәсләһәтә риајәт етсәк, еһтијаҹларымыза ҝөрә һәддән артыг нараһат олмајаҹағыг. Јеһоваја там етибар етсәк, арзуларымызын далынҹа гачмасаг вә имканымыз чатса белә, дүнјанын тәклиф етдији һәр шеји алмасаг, сәмави Атамыза даһа да јахын олаҹағыг. Ҝәлин бу ҝүндән башлајараг һәјатымызы садәләшдирәк. Бу, бизә тезликлә ҝерчәк олаҹаг әсил һәјатдан бәрк-бәрк јапышмаға көмәк едәҹәк (1 Тим. 6:19).\n^  (12-ҹи абзас) Јеһованын бәзән мәсиһиләрин гида сарыдан корлуг чәкмәјинә нәјә ҝөрә изин вердијини билмәк истәјирсинизсә, «Ҝөзәтчи гүлләси» журналынын 2014-ҹү ил 15 сентјабр сајынын 22-ҹи сәһифәсиндә јерләшән «Охуҹуларын суаллары» рубрикасына бахын.\nҺәјаты неҹә садәләшдирмәк олар?\nӘслиндә нәјә еһтијаҹ дујдуғунузу мүәјјән един\nЛазымсыз әшјалара пул хәрҹләмәјин\nАј әрзиндә доланмаг үчүн сизә нә гәдәр пул лазым олдуғуну мүәјјән един *\nИстифадә етмәдијиниз әшјалардан азад олун\nИш саатларынызы азалдын\nХидмәтинизи ҝенишләндирмәк барәдә фикирләшин\n^ абз. 58 «Ојанын!» журналынын 2010-ҹу ил ијул сајынын 8-ҹи сәһифәсиндәки «Бүдҹәни неҹә јаратмаг олар?» (рус.) адлы чәрчивәјә бахын.


Q=14	C=7	SS=0	LS=7	PS=0	DC=0	LC=0	SD=0	BS=1	G0=7	G1=6	G2=5	DLID=az_RU	BODY=ЗӘРИФӘ ХАНЫМ САЛАҺОВАНЫ ТАНЫЈЫРЫГ-ТАНЫЈАГ!!! 15 ИЛЛИК ЈУБИЛЕЈИ ТАМАМ ОЛАН(23.04.2017) МИНИАТҮР КИТАБ МУЗЕЈИНИ ВӘ МУЗЕЈИН ТӘСИСЧИСИ-ЈАРАДЫҸЫСЫ: ЗӘРИФӘ ХАНЫМ САЛАҺОВАНЫ ТАНЫЈЫРЫГ-ТАНЫЈАГ!!! — AQRA Elmin İnkişafına Dətsək İctimai Birliyi\n“Ичәришәһәр” Тарих-Мемарлыг Горуғунун әразисиндә jерләшән, дүнjада илк өзәл Миниатүр Китаб Музеjи миниатүр китабларын дүнjада ән бөjүк коллексиjасы кими Ҝиннесин Рекордлар Китабына дахил едилиб.\nМузеjин тәсисчиси вә jарадыҹысы, республика “Китаб” ҹәмиjjәтинин идарә һеjәтинин сәдри, Әмәкдар Инҹәсәнәт Хадими Зәрифә Салаһова билдириб ки, 30 илдән артыг мүддәтдә формалашмыш коллексиjа бу ҝүн дә jени нүсхәләрлә зәнҝинләшир.\nМузеjдәки 38 шүшә витриндә дүнjанын 66 өлкәсиндә нәшр едилмиш 5600-дән чох миниатүр китаб сәрҝиләнир. Бурада ән надир експонатлар Јапониjанын Токио шәһәриндәки “Топпан” нәшриjjатында бурахылмыш дөрд микрокитаб (онлардан бири 0,75х0,75мм форматында, үчү 2х2 мм форматындадыр), һабелә Алманиjада һазырланмыш дөрд микрокитаб (бу нәшрләрдән бири 2,0х2,9 мм форматында, галан үчү 3,5х3,5мм форматындадыр).\nЗәрифә ханымын сөзләринә ҝөрә, музеjин Ҝиннесин Рекордлар Китабына дахил едилмәсинә наил олмаг үчүн jарым илдән артыг ҝәрҝин ишләмәк лазым ҝәлиб. О, көмәк үчүн “Ичәришәһәр” горуғунун мүдириjjәтинә мүраҹиәт едиб. Музеjин Ҝиннесин Рекордлар Китабына дахил едилмәси үчүн сифариш 2014-ҹү илин биринҹи jарысында тәгдим едилиб.\nМузеjдә сахланылан миниатүр китаб нүсхәләриндән 2913-ү бүтүн тәләбләрә тамамилә уjғун ҝәлир. Мәсәлән, бу китабларын өлчүләри 75х75 мм-дән чох деjил – миниатүр китабын мүасир стандарты мәһз беләдир.\n2015-ҹи ил jанварын 21-дә Ҝиннесин Рекордлар Китабынын рекордлар үзрә менеҹерләр командасындан алынан мәлумата ҝөрә, музеjин сифариши гәбул едилиб вә о, миниатүр китабларын дүнjада ән бөjүк коллексиjасы һесаб олунуб. Јахын вахтларда Зәрифә Салаһоваjа “Ҝуиннесс Wорлд Реҹордс” сертификаты тәгдим едиләҹәк.\nElbrus Abbasqulu oğlu Mehdiyev\nБахыш сайы: 1 415


Q=8	C=5	SS=2	LS=3	PS=0	DC=1	LC=0	SD=0	BS=3	G0=60	G1=49	G2=35	DLID=az_RU	BODY= Вилајәти - фәгиһ мәсәләсиндә, мәнсуб етмәк вә сечилмәк нәзәријјләринин һансы - Cavablar xəzinəsi - açılmasında məqsəd İslama aid suallara cavab vermək olmuşdur\nSaytın kodu fa259\tArxiv kodu 7331\nDəstə Nizamlar (Qurluşlar)|Nizamlar hüquq və əhkam\nВилајәти-фәгиһ мәсәләсиндә, мәнсуб етмәк вә сечилмәк нәзәријјләринин һансы доғрудур?\nБәзиләри ислам һөкумәти мәсәләсиндә әтрафында, вилајәти-фәгиһ мөвзусунда мүхтәлиф нәзәријјәләр вермәјә чалышмыш вә белә тәсәввүр јаратмаг истәмишләр ки вилајәти-фәгиһ нәзәријјәси өзү ики гисмә, “сечмәк нәзәријјәси” вә “мәнсуб етмәк нәзәријјәсинә” бөлүнүр. Лакин, кечмиш бәһсләрдән даһи шиә фәгиһләринин нәзәријјәси нишан верди ки вилајәти-фәгиһ нәзәријјәсиндә јалныз, мәсум Имам (әлејһиссалам) тәрәфиндән адил фәгиһи ислам үммәтинә бир рәһбәр вә һаким кими “мәнсуб етмәк нәзәријјәси” гәбул олунмуш вә шүбһәсиздир.\nГәрар вермәк нәзәријјәсиндә шәриәт, адил фәгиһи Имамын (әлејһиссалам) гејби дөврүндә ислам ҹәмијјәтинә рәһбәр гәрар верир. Сечмәк нәзәријјәсиндә исә шәриәт, фәгиһләрә мүәјјән шәраит тәјин етмәклә фәгиһләрин өзүнә тапшырыр ки бу шәраитләри әлә ҝәтирәнләрин арасында рәһбәр сечилсин.\nБәзиләри фәгиһләрин ҹәмијјәтдә рәһбәр кими гәрар верилмәси гејри-мүмкүн сајырлар. Бу мәнада ки әҝәр бир заманда гејд олунан шәраити бир нечә фәгиһ әлә ҝәтирсә бу нәзәријјә барәсиндә беш мәсәлә фәрз еһтимал етмәк олар:\n1.Онларын һәр бириси мәсум Имам (ә) тәрфиндән ҹәмијјәтин рәһбәри вә һакими кими гарар верилир. Бунунла да һәр бир фәгиһ мүстәгил әмәл едә биләр.\n2. Фәгиһләрин һамысына рәһбәрлик гәрар верилир лакин онлардан бири вилајәти-фәгиһ ола биләр.\n3. Онлардан јалныз, бири вилајәти-фәгиһ ола биләр.\n4. Бүтүн фәгиһләр рәһбәрлијә тәјин олунуб амма онлар өз араларында бир нәфәрин һаким оламсына тәвафүг едирләр.\n5. Онларын һамысы рәһбәрлијә тәјин олунмуш, белә ки онларын һамысы бирликдә ваһид рәһбәр кими таныныр. Бу еһтималын нәтиҹәси әввәлки еһтимала гајыдыр вә сонда бир нәтиҹәјә ҝәлинир. Сонра бүтүн еһтималлары рәдд едилир вә биринҹи еһтимал һагда дејилир:\nБу еһтимал, ҹәмијјәтдә һәрҹ-мәрҹлијә сәбәб ола биләр. Чүнки, ола билсин бир мәсәләдә һәр фәгиһин диҝәри илә мүхалиф нәзәри олсун. Бу заман, ҹәмијјәтин нәзми позулур вә бунунла да мүхтәлиф ҹәмијјәтләри бирлијә ҝәтирмәк һәдәфи олан ислам һөкумәтинин әсас һәдәфи әлә ҝәлмир. Бу иш дә, Аллаһ-тааланын һөкмүнүн һикмәти илә ујғун ҝәлмир.\nЛакин биз јухарыда дејилмиш ирады ики мәсәлә илә һәлл едир вә бу ишдә һәрҹ-мәрҹлик ҝөрмүрүк. О да бундан ибарәтдир: 1. Һамынын бир фәгиһдән итаәт етмәси вә һәман фәгиһин диҝәрләринин үзәриндә вилајәти олмуш олсун. 2. Бир адил фәгиһин вилајәтиндә һеч кимин, һәтта диҝәр фәгиһләрин дә дәхаләти олмасын. Беләликлә, вилајәти-фәгиһин тәјин олунмасы мәсәләси һәм субут вә һәм дә исбат ҹәһәтдән һеч бир ирады јохдур.\nБәзиләри ислам һөкумәти мәсәләсинин әтрафында, вилајәти-фәгиһ мөвзусунда мүхтәлиф нәзәријјәләр вермәјә чалышмыш вә белә тәсәввүр јаратмаг истәмишләр ки вилајәти-фәгиһ нәзәријјәси өзү ики гисмә, “сечмәк нәзәријјәси” вә “гәрар вермәк нәзәријјәсинә” бөлүнүр. Лакин, кечмиш бәһсләрдән даһи шиә фәгиһләринин нәзәријјәси нишан верди ки вилајәти-фәгиһ нәзәријјәсиндә јалныз, мәсум Имам (әлејһиссалам) тәрәфиндән адил фәгиһи ислам үммәтинә бир рәһбәр вә һаким кими “гәрар вермәк нәзәријјәси” гәбул олунмуш вә шүбһәсиздир. Бу мәсәләдә мәнфи нәзәријјә верәнләр әввәла шиә тарихинин сон онилликләрдә олан алимләрин нәзәријјәләри вә диҝәр тәрәфдән онларын фигһ аләминдә елә дә јүксәк сәвијјәдә мәшһур олмамышлар.\nТәјин етмәк нәзәријјәсиндә мәгсәд, вилајәти-фәгиһин һөкумәтинин әсасынын мүгәддәс шәриәт вә ја мәсум Имамлар (әлејһимуссалам) тәрәфиндән тәјин олунмасы нәзәрдә тутулур. Бу нәзәријјәдә, шәриәт, фәгиһләри ҹәмијјәт рәһбәр гәрар верир вә фәгиһин һөкумәти мүсәлманларын сечими илә дејил. Һалбуки, сечим нәзәријјәсиндә фәгиһин һөкумәтинин ганунулији ҹәмијјәт тәрәфиндән верилир вә фәгиһин рәһбәрлијә сечилмәси дә онларладыр. Бу заман, шәриәт фәгиһ үчүн мүәјјән шәраит тәјин едир вә мүсәлманлара ҝөстәриш верир ки бу шәраит әсасында онлардан бирини рәһбәр вә һаким сечсинләр.\nВилајәти-фәгиһин дәлилләринин һамысы фәгиһин бир рәһбәр кими ҹәмијјәтдә һаким тәјин олмасына дәлаләт едир вә иҹтиһад елминдән аҝаһ олан һеч бир фәгиһин бу барәдә шүбһәси јохдур. Әлбәттә, бәзиләри, - “һәр кимин фәгиһлик мәгама чатмасы илә вилајәт әлә ҝәтирмәси” - мәсәләсинин тәһәггүг тапмасыны гејри-мүмкүн сајмасына бахмајараг, заһирдә “һалда вилајәтә” дәлалат едән ривајәти фәгиһин “вилајәт нәши” кими гәбул етмишләр. Јәни, әслиндә онлар гәбул едирләр ки Имам Заманын (әҹ) бу рәвајәти әсл әввәлдә фәгиһин Имам (әҹ) тәрәфиндән “тәјин олунмасы” нәзәријјәсинә дәлаләт етдијни етираф едирләр. Лакин, әгли ҹәһәтдән бу ишин гејри-мүмкүн олдуғуна ҝөрә бу рәвајәти заһиринин әксинә мәна етмәк лазым ҝәлир вә бу барәдә белә изаһ етмәк олар ки: Шәриәт бу рәвајәтдә белә бир мәсәләјә ишарә едир ки фәгиһләрин ислам ҹәмијјәтинә рәһбәрлик вә һакимијјәт сәлаһијјәти вар. Амма, бу ишин фәгиһләр арасындан кимин даһа сәлаһијјәтли олмасына рәвајәтдә ишарә олунмамышдыр. Бу иш мүсәлманларын өһдәсинә бурахылмышдыр.\n1.Онларын һәр бириси мәсум Имам (әлејһиссалам) тәрфиндән ҹәмијјәтин рәһбәри вә һакими кими гарар верилир. Бунунла да һәр бир фәгиһ мүстәгил әмәл едә биләр.\n4. Бүтүн фәгиһләр рәһбәрлијә тәјин олунуб, амма онлар өз араларында бир нәфәрин һаким олмасына иттифаг едирләр.\nИкинҹи еһтималда һамынын вилајәти-фәгиһ кими танынмасындан сонра киминсә бу ишләри өз өһдәсинә алмасы үчүн һеч бир јол галмамышдыр. Диҝәр тәрәфдән бу һалда диҝәрләринин вилајәти-фәгиһ кими танынмасы фајдасыз вә белә бир һаләтин шәриәт тәрәфиндән гәрар верилмәси һикмәтсиз бир мәсәлә оларды. Бу мәсәләнин нәтиҹәсинә ҝөрә үчүнҹү фәрзијјә дә батил сајылыр.\nСонунҹу ики, дөрдүнҹү вә бешинҹи еһтимал да агилләр вә мөминләрин гануна мүхалиф олдуғуна ҝөрә батил сајылыр. Бундан әлавә, һеч кәс белә бир еһтималы да гәбул етмәмишдир. Бу фәрзијјәнин батил олмасы һаггында бир нечә ҹаваб вермишләр:\n1.Бүтүн фәгиһләр рәһбәрлик үчүн тәјин олунмушдур. Бу ҹәһәтдән онлардан һәр бирисинә бу иши өһдәсинә алмасы кифаји ваҹибдир. Бу мәнада ки һәр вахт фәгиһләрдән бири рәһбәрлији өһдәсинә алса бу мәнсәб диҝәрләринин өһдәсиндән ҝөтүрүлүр.\n2. Вилајәт мәсәләси ҹаммат намазы кими мәсәлә дејил ки һәр бир адил ону өһдәсинә алмағы баҹарсын. Вилајәт мәсәлсәси елә мәсәләдир ки фәгиһләр ичиндә ән тәгвалысы, ән савадлысы, ән шүҹаәтлиси вә ән јахшы тәдбир төкә биләни бу вәзифәни өһдәсинә алмалыдыр.\nБиринҹи ҹаваба јенә дә ирад тутулур ки, кифаји ваҹибләр јалныз, инсанын тәклифинә аид олан һөкмләрдәндир. Она ҝөрә дә вилајәт мәсәләси етибар олунмуш һөкмләрдә иҹра олунур. Бәс бунунла да, бу мөвзуда ирад һәлл олмур. Чүнки кифаји ваҹиб һәр шејдән әввәл һамыја ваҹиб олур. Беләләиклә, суалын ҹавабы јенә биринҹи ирада гајыдыр вә јенә дә јухарыда гејд олунан беш еһтимал тәзәләнир.\nАмма икинҹи изаһын ҹавабында диҝәр бир ирад тутулур ки, әввәла бу мәсәләјә дәлил јохдур, ондан әлавә, доғрудур ки фәрз гејри-мүмүкүн олса да әҝәр ики фәгиһ һәр ҹәһәтдән ејни олсалар да ола билсин фәгиһләрин өзләри вә ја әтрафындакылар ону дејилән сифәтләрә малик билсинләр. Диҝәр тәрфәдән, бу ҹаваб, фәгиһләрин тәјин олунмасы вә онларын ән савадлысынын вә шүҹаәтлисинин вә ја тәгвалысынын гәбул олунмасына аиддир. Диҝәр фәгиһләрә аид олмур.\nБүтүн бу ирадлара бахмајараг мәсләни һәлл етмәк олар. Она ҝөрә ки бүтүн фәгиһләр гәбул едирләр ки вилајәти-фәгиһин дәлилләринә әсасән, әҝәр һәр һансы бир адил фәгиһ ислам ҹәмијјәтиндә вилајәт вә рәһбәрлик мәгамыны әлә ҝәтирә билсә вә һөкм версә, бу заман һамыја һәтта, вилајәт мәгамына ләјагәти олан бүтүн фәгиһләрә о рәһбәрдән итаәт етмәси ваҹибдир. Һәмчинин, әҝәр һәр һансы бир адил фәгиһ вилајәт мәгамына аид олан һәр һансы бир вәзифәни өһдәсинә алыбса јердә галан вә вилајәт мәгамына ләјагәти олан һеч бир фәгиһин онун бу ишинә дәхаләт етмәјә ихтијарлары јохдур .\nБу изаһла, биз дә беш еһтималдан биринҹисинин гәбул олунмасыны мәсәләсини мәнфи кими гәбул едирик. Јәни, мүәјјән олунмуш шәраити әлә ҝәтирән бүтүн фәгиһләрин вилајәтинин олмасынын гејд олунмуш ики һәрҹ-мәрҹ чәтинлији илә гәбул етмирик. О чәтинлик бундан ибарәтдир: 1. Вилајәти-фәгиһин һөкмүнүн һамыја һәтта, диҝәр фәгиһләрә дә итаәтинин ваҹиб олмасы. 2. Диҝәр фәгиһләрин һәр һансы бир ишдә вилајәти-фәгиһ мәгамында олан фәгиһин ишинә дәхаләт етмәмәси.\nБеләликлә, вилајәти-фәгиһин мәсум Имам (әлејһиссалам) тәрәфиндән тәјин олунма гануну илә рәһбәрлијә чатмасы мәсәләси, рәвајәт вә дәлилләринин заһиринә ујғун олараг, ајәтуллаһ Хумејни һәзрәтләринин бујурдуғу кими исбат ва сүбут ҹәһәтдән гәбулунда һеч бир шәкк-шүбһә јохдур. Бунунла белә, әҝәр истәсәк ислам ҹәмијјәтиндә һеч бир заман вә мәкана мәхсус олмајан һәр һансы гануну гәрар верәк ҹәмијјәтин сечим ихтијарыны гәбул етмәкдән башга јолумуз јохдур.\nМәсәләнин изаһы беләдир: доғрудур ки рәвајәт вә дәлилләрин заһири бүтүн шәраитә малик олан адил фәгиһләрин вилајәти-фәгиһ мәнсәбинә тәјин олунмасы мәсәләсиндә чәтинлик јохдур. Фәрди мөвзуларда һәр кәс мүәјјән олунмуш шәраитә малик адил фәгиһә мүраҹиәт едә биләр вә рәһбәрлик\n(шәриәт) мәсәләләриндә ондан көмәк истәјә биләр. Лакин әҝәр истәсәк ки бу мәсәләјә иҹтимаи\nвәзифә вә ја ҹәмијјәтин рәһбәрлији ҹәһәтдән бахсаг “ тәјин олунмаг нәзәријјәсинин” сәһиһлијини\nтәсдиг етмәклә јанашы мүәјјән бир ганун гәбул етмәк лазымдыр. Бу вахт “сечмәк ганунуну” ирәли\nсүрмәкдән башга јолумуз јохдур. Әлбәттә, бу анда сечмәклик јалныз, “шәраитә малик олан фәгиһин”\nалимләр тәрәфиндән сечилмәси нәзәрдә тутулур. Лакин, фәгиһин рәһбәр кими тәјин олунмасы\nјалныз, мәсум Имам (әлејһиссалам) тәрәфиндәндир. Јәни, мүсәлманлар фәгиһләрә вилајәт\nмәгамыны јох, онларын арасындан рәһбәрлијә сәлаһијјәти ән чох оланы сечиб иш башына\nДаһа чох мүталиә үчүн:\nМәһди Һадәви Теһрани, Вилајәт вә дијанәт, мүәссисеји фәрһәнҝи ханеји хирәд, Гум, икинҹи чап, 1380 шәмси или.\n Әлбәттә, сон заманларда бу мөвзуда бәзи фәгиһләр тәрфиндән вилајәти-фәгиһин рәһбәр үнваны илә ҹәмијјәт тәрфиндән сечилмәси, фәгиһин һөкүмәт үзәриндә нәзарәти вә ја гејри-фәгиһин фәгиһ тәрәфиндән рәһбәр кими тәјин олунмасы нәзәријјәләрини дә ирәли сүрмүшләр.\n Мүнтәзири, вилајәти-фәгиһ, 1-ҹи ҹилд, сәһ-408-409\n Мәгсәд, вилајәти-фәгиһин шәраитидир.\nБу ваҹиб о әмәлә дејилир ки һамыја ваҹиб олур амма әҝәр кимсә бу ишә игдам едирсә диҝәрләринин бојнундан ҝөтүрүлүр.\n Ајәтуллаһ Ҹавад Амули, Вилајәти-фәгиһ, (Исламда рәһбәрлик).сәһ-186.\n Тәклифи һөкмләр о һөкмләрдир ки бирбаша инсанын ихтијары илә лагәдәдәир. Бу һөкмләр беш гисмдәир: 1. Ваҹиб, 2.Һарам. 3.Мүстәһәб. 4. Мәкруһ. 5. Мүбаһ. Вәзи һөкм исә о һөкмләрдир ки бирбаша инсанын ихтијары илә әлагәдар дејилдир. Бәлкә дә диҝәр васитә илә инсана аид олур. Вәзи һөкмәләр һансыса бир сајла мәһдудлашмыр. Мәслән, тәһарәт, шәртләр, гәјјумлуг вә вилајәт дә бу гәбилдән олан һөкмләрдәндир.\n Јәни, о фәгиһләрдән һәр бириси өзүнү вә ја әтрафындакылар ону ән савадлы вә шүҹаәтли вә тәгвалы саја биләрләр.\n Бу сәбәбәдән Иран Ислам Ҹумһуријјәтиндә сечиҹи алимләр (хубрәган) нүмајәндәләри вилајәти-фәгиһ һаггында “әсл тәјин олунмаг” ганунуну тәсдиг етмәклә јанашы, ҹәмијјәтин бу мәсәләдә сечим һаггынын олмасыны да гәбул едибләр.\n Неҹә ки әввәлдән бу ҝүнә гәдәр һәр бир мүсәлман шәри мәсәләләрдә мүҹтеһидә мүраҹиәт едир.\n4403 نهادهای حکومت دینی 2010/02/06\n4233 Nizamlar (Qurluşlar) 2007/09/13\n3261 Nizamlar (Qurluşlar) 2010/07/03\n13078 Nizamlar (Qurluşlar) 2007/09/15\n: Qu'est-ce que signifie la théorie de désignation et la théorie d'élection et laquelle d'entre elles s'avère juste ?\n5177 Nizamlar (Qurluşlar) 2008/07/03\n3309 Qədim kəlam\n3386 Əhkam və hüquq fəlsəfəsi\n3987 İslam fəlsəfəsi\n5005 حوادث روز عاشورا\n9382 تاريخ بزرگان\n3262 Qədim kəlam\n3573 Nizamlar hüquq və əhkam\n34648 Nizamlar hüquq və əhkam


Q=2	C=0	SS=0	LS=0	PS=2	DC=0	LC=0	SD=0	BS=0	G0=35	G1=23	G2=5	DLID=az_RU	BODY=Онлары һеч нә сусдура билмир | Ушаглар үчүн Мүгәддәс Китаб һекајәләри\nҜәзә билмәјән бир адам мәбәдин гапысынын гаршысында отуруб диләнир. Бир дәфә ҝүнорта вахты о, Бутрусун вә Јәһјанын мәбәдә ҝирдијини ҝөрүр. Онлара дејир: «Нә олар, мәнә нәсә верин». Бутрус дејир: «Мән сәнә пулдан даһа јахшы бир шеј верәҹәјәм. Исанын ады наминә ајаға галх вә ҝәз!» Сонра Бутрус она ајаға галхмаға көмәк едир вә о јеримәјә башлајыр! Ҹамаат бу мөҹүзәни ҝөрәндә һејрәтләнир. Даһа чох инсан имана ҝәлир.\nАнҹаг каһинләр вә саддукиләр буна гәзәбләнирләр. Онлар һәвариләри тутуб мәһкәмәјә ҝәтирирләр вә сорушурлар: «О адамы сағалтмаг үчүн ҝүҹү сизә ким вериб?» Бутрус ҹаваб верир: «Биз бу ҝүҹү сизин өлдүрдүјүнүз Иса Мәсиһдән алмышыг». Дин рәһбәрләри гышгырырлар: «Бир даһа Иса һагда данышмајын!» Анҹаг һәвариләр дејирләр: «Биз онун һагда данышмалыјыг. Биз сусан дејилик».\nБутрусла Јәһја һәбсдән азад олан кими диҝәр шаҝирдләрин јанына ҝедиб башларына ҝәләнләри онлара данышырлар. Онлар бир јердә дуа едиб Јеһовадан хаһиш едирләр: «Нә олар, ишини ҝөрә билмәк үчүн бизә ҹәсарәт вер». Јеһова онлара мүгәддәс руһуну верир вә онлар тәблиғ етмәјә, хәстәләри сағалтмаға давам едирләр. Ҝетдикҹә һәвариләрин данышдыгларына иман ҝәтирәнләрин сајы артыр. Саддукиләр пахыллыгларындан һәвариләри тутуб зиндана салырлар. Анҹаг ҝеҹә вахты Јеһова мәләјини ҝөндәрир. Мәләк зинданын гапыларыны ачыб һәвариләрә дејир: «Мәбәдә ҝери гајыдын, орада тәлим верин».\nНөвбәти ҝүн сәһәр дин башчыларынын мәһкәмәси олан Синедрионда хәбәр верилир: «Зиндан һәлә дә бағлыдыр, анҹаг тутдуғунуз инсанлар гачыблар! Онлар мәбәддә инсанлара тәлим верирләр!» Һәвариләри јенидән тутуб Синедриона ҝәтирирләр. Баш каһин дејир: «Сизә әмр етмишдик ки, Иса һагда данышмајасыныз!» Анҹаг Бутрус ҹаваб верир: «Биз инсанлара јох, һөкмдарымыз Аллаһа итаәт етмәлијик».\nДин рәһбәрләри о гәдәр гәзәбләнирләр ки, һәвариләри өлдүрмәк истәјирләр. Анҹаг Гәмлаил адлы бир фәриси ајаға галхыб дејир: «Јахшы-јахшы дүшүнүн! Бәлкә, Аллаһ бу инсанларладыр. Доғруданмы, Аллаһла далашмаг истәјирсиниз?» Онлар онун мәсләһәтинә гулаг асырлар. Һәвариләри дәјәнәклә дөјәндән сонра онлара тәблиғ етмәмәји бир даһа әмр едирләр. Даһа сонра исә онлары азад бурахырлар. Анҹаг бу, һәвариләри дајандырмыр. Онлар мәбәддә вә ев-ев хош хәбәри ҹәсарәтлә тәблиғ етмәјә давам едирләр.\n«Биз инсанлара јох, һөкмдарымыз Аллаһа итаәт етмәлијик» (Һәвариләрин ишләри 5:29)\nСуаллар: Нәјә ҝөрә шаҝирдләр тәблиғ етмәји дајандырмырлар? Јеһова онлара неҹә көмәк едир?\nҺәвариләрин ишләри 3:1—4:31; 5:12—42\nНәјә ҝөрә Иса пејғәмбәр шаҝирдләрә тәгибләрлә үзләшәндә гачмағы бујурур? Ахы онлар өлүмдән горхмамалы идиләр.\n«Аллаһын сөзүнү тәблиғ ет» (нәғмә 92)\n«Аллаһын сөзүнү тәблиғ ет» нәғмәсини охумаға һазырсан?


Q=11	C=0	SS=0	LS=5	PS=5	DC=0	LC=0	SD=0	BS=1	G0=33	G1=25	G2=13	DLID=az_RU	BODY=Һизгијал 46 | Онлајн Мүгәддәс Китаб | Јени дүнја тәрҹүмәси\nСәрдарын гојдуғу мирас (16—18)\nӘт биширмәк үчүн јерләр (19—24)\n46 «Күлли-Ихтијар Јеһова белә дејир: “Ичәри һәјәтин шәргә бахан дарвазасы+ алты иш ҝүнү әрзиндә+ бағлы галмалыдыр,+ амма шәнбә ҝүнү вә тәзә ај мәрасиминдә ачыг олмалыдыр. 2 Сәрдар бајырдан, дарвазанын ејванындан ичәри ҝириб дарвазанын јан тахтасынын јанында дурмалыдыр.+ Каһинләр онун јандырма гурбаныны вә үнсијјәт гурбаныны тәгдим етмәлидир. О, дарвазанын кандарында сәҹдә гылыб бајыра чыхмалыдыр. Дарваза исә ахшама гәдәр бағланмамалыдыр. 3 Өлкә әһалиси дә шәнбә ҝүнү вә тәзә ај мәрасиминдә һәмин дарвазанын ҝиришиндә Јеһованын һүзурунда әјилиб сәҹдә гылмалыдыр.+ 4 Сәрдар шәнбә ҝүнү јандырма гурбаны олараг Јеһованын өнүнә 6 сағлам еркәк гузу вә 1 сағлам гоч ҝәтирмәлидир.+ 5 Гоч үчүн 1 ефа*, гузулар үчүн исә нә гәдәр верә билирсә, о гәдәр тахыл тәгдимәси версин. Һәмчинин һәр ефа тахыл тәгдимәси илә бәрабәр 1 һин* јағ ҝәтирсин.+ 6 Тәзә ај мәрасими ҝүнүндә сағлам, ҹаван буға, 6 еркәк гузу вә 1 гоч тәгдим олунмалыдыр. Һејванларын һамысы сағлам олмалыдыр.+ 7 Сәрдар ҹаван буға үчүн 1 ефа, гоч үчүн 1 ефа, гузулар үчүнсә нә гәдәр верә билирсә, о гәдәр тахыл тәгдимәси версин. О, һәр ефа тахыл тәгдимәси илә бәрабәр 1 һин јағ тәгдим етмәлидир. 8 Сәрдар дарвазанын ејванындан ичәри ҝирмәли, ејни јолла да бајыра чыхмалыдыр.+ 9 Өлкә әһалиси бајрамлар вахты Јеһованын һүзурунда ибадәт етмәјә ҝәләндә+ шимал дарвазасындан ҝирәнләр+ ҹәнуб дарвазасындан чыхмалы,+ ҹәнуб дарвазасындан ҝирәнләр исә шимал дарвазасындан чыхмалыдырлар. Һеч ким ҝирдији дарвазадан чыхмамалыдыр, үзбәүз дарвазадан чыхмалыдыр. 10 Араларында олан сәрдар да онлар ичәри ҝирәндә ҝирмәли, бајыра чыханда чыхмалыдыр. 11 Бајрамларда вә тәнтәнәли мәрасимләрдә ҹаван буға үчүн 1 ефа, гоч үчүн 1 ефа, гузулар үчүнсә нә гәдәр верә билирсә, о гәдәр тахыл тәгдимәси версин. Һәмчинин һәр ефа тахыл тәгдимәси илә бәрабәр 1 һин јағ тәгдим етмәлидир.+ 12 Сәрдар јандырма гурбаныны,+ јахуд үнсијјәт гурбаныны Јеһоваја көнүллү тәгдимә кими верәндә шәргә бахан дарвазаны онун үчүн ачмаг лазымдыр. О, јандырма гурбаныны вә үнсијјәт гурбаныны шәнбә ҝүнүндәки кими һазырламалыдыр.+ Чыхыб ҝедәндән сонра дарвазаны архасынҹа бағламаг лазымдыр.+ 13 Һәр ҝүн Јеһова үчүн јандырма гурбаны олараг 1 сағлам еркәк тоғлу һазырланмалыдыр.+ Буну һәр сәһәр етмәк лазымдыр. 14 Бунунла јанашы, һәр сәһәр ефанын алтыда бири гәдәр тахыл тәгдимәси вә нарын уна сәпмәк үчүн һинин үчдә бири гәдәр јағ ҝәтирилмәлидир. Бу тахыл тәгдимәси Јеһоваја даим ҝәтирилмәлидир. Бу, һәмишәлик ганундур. 15 Мүнтәзәм олараг јандырма гурбаны кими һәр сәһәр еркәк гузу, тахыл тәгдимәси вә јағ ҝәтирилмәлидир”. 16 Күлли-Ихтијар Јеһова белә дејир: “Әҝәр сәрдар оғулларына мирас версә, онда мирас онлара мәхсус олаҹаг. Бу, онларын ирсән алдыглары мүлк олаҹаг. 17 Амма о, гуллугчуларындан биринә өз ирсиндән пај версә, һәмин о пај азадлыг илинәдәк онунку олаҹаг,+ сонра јенә сәрдарын ихтијарына кечәҹәк. Јалныз оғуллара верилән мирас һәмишәлик онлара мәхсус олаҹаг. 18 Сәрдар ҹамааты зорла мүлкүндән чыхарараг халгын мирасыны әлиндән алмамалыдыр. О, оғланларына өз мүлкүндән ирс вермәлидир ки, халгымдан һеч ким өз мүлкүндән дидәрҝин дүшмәсин”». 19 Сонра о, мәни каһинләрин мүгәддәс јемәк отагларына*, шимала бахан+ отаглара апаран дарвазанын јанындакы ҝиришдән ичәри ҝәтирди.+ Орада, гәрб тәрәфдә архада јер вар иди. 20 О, мәнә деди: «Бурада каһинләр тәгсир вә ҝүнаһ гурбаныны гајнадаҹаг, тахыл тәгдимәсини биширәҹәк.+ Беләҹә, һеч нәји бајыр һәјәтә чыхарыб мүгәддәслији ҹамаата өтүрмәјәҹәкләр».+ 21 О, мәни бајыр һәјәтә чыхарды, һәјәтин дөрд күнҹүндән кечирди. Ҝөрдүм ки, бајыр һәјәтин һәр күнҹүндә һәјәт вар. 22 Һәјәтин дөрд күнҹүндә 40 гулаҹ* узунлуғунда, 30 гулаҹ ениндә кичик һәјәт вар иди. Дөрдүнүн дә өлчүсү ејни иди. 23 Онларын дөрдүнүн дә әтрафында дөврәләмә даш һөрҝү вар иди. Һөрҝүнүн дибиндә исә гурбанлары гајнатмаг үчүн јерләр тикилмишди. 24 Сонра о, мәнә деди: «Бурада мәбәд хидмәтчиләри халгын ҝәтирдији гурбанлары гајнадыр».+\n^ Јахуд мүгәддәс отагларына.


Q=15	C=14	SS=7	LS=1	PS=5	DC=2	LC=0	SD=0	BS=3	G0=43	G1=36	G2=17	DLID=az_RU	BODY=ҮЗ ГАБЫҒЫНДАКЫ МӨВЗУ Фөвгәладә һалларда һәјатымызы горујан тәдбирләр\nИсрафчылыгдан неҹә гача биләрик?\nМҮГӘДДӘС КИТАБЫН БАХЫШЫ Мүһарибә\nАИЛӘЛӘРӘ КӨМӘК Адреналин. Рискә дәјәр?\nӨЛКӘЛӘР ВӘ ХАЛГЛАР Газахыстана сәјаһәт\nТӘКАМҮЛ, ЈОХСА ЈАРАДЫЛЫШ МӨҸҮЗӘСИ? Балыггулағылары\nНәјә ҝөрә сиз мүһарибәләрдә иштирак етмирсиниз?\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Конго Литва Македонија Малта Мјанма Непал Нидерланд Норвеч Самоа Украјна Фиҹи Чин (мандарин, садәләшдирилмиш) Чин (мандарин, әнәнәви) албан алман амһара африкаанс бислама болгар варај газах гырғыз еве ермәни естон ефик зулу ибо иврит илок инҝилис исланд испан италјан каонде каталан кинјаруанда кирунди кореја коса лингала лози лувале луганда малагаси малајалам маҹар ндебеле (Зимбабве) оромо пангасинан папјаменто (Аруба) папјаменто (Күрасао) полјак португал румын рус себуан сепеди серб серб (латын) сесуто (Лесото) сесуто (Ҹәнуби Африка) сетсвана сингал словак словен суаһили суаһили (Конго) тагалог таи тамил татар тви тетум (Дили) тигре ток-писин тсонга тумбука түрк фин франсыз хорват чех чибемба читонга читонга (Малави) чичева шона јао јапон јоруба јунан ҝүрҹү Һаити креолу һилигајнон һинд әрәб\nОјанын! | № 5, 2017\nАИЛӘЛӘРӘ КӨМӘК | ҜӘНҸЛӘР\n«Тунелдә јүксәк сүрәтлә ҝәлән гатарын дүз бир аддымлығында дајанмышдым. О ан јашадығым адреналин партлајышы санки бүтүн проблемләрими унутдурду» (Леон) *.\n«Сылдырым гајалардан суја туллананда өзүмү бир нечә санијәлик гуш кими азад һисс едирдим. Дүздүр, бу мәнә һәзз верирди, амма бәзән горхурдум» (Лариса).\nЛеон вә Лариса кими, ҝәнҹләр баҹарыгларынын һүдудуну сынамагдан һәзз алыр. Амма бәзән онлар буну чох рискли үсулларла едирләр. Бәс сәндә нә вахтса белә истәк олуб? Еләдирсә, онда бу мәгалә мәһз сәнин үчүндүр.\nАдреналин һәвәси асылылыға чеврилә биләр. Ани һәзз алдыгдан сонра адам ҝет-ҝедә даһа чох адреналин истәјир. Леон кими гатар тунелләриндә әјләнҹә ахтаран Марко дејир: «Бу мәндә асылылыға чеврилмишди. Һәмин вахт өзүмү әла һисс едирдим, амма сонра истәјирдим даһа фәргли адреналин дадым».\nЈолдан кечән машынлардан јапышараг јүксәк сүрәтлә ролик сүрән Ҹастин дејир: «Јенидән адреналин дујмаг үчүн буну бир дә тәкрарлајырдым. Истәјирдим ки, инсанлар мәнә һејран галсын, амма ахырда хәстәханаја дүшдүм».\nҺәмјашыдларынын тәсиринә дүшүб сағлам дүшүнҹәни итирә биләрсән. Марвин адында бир ҝәнҹ дејир: «Достларым “ирәли, сән баҹараҹагсан”, дејәрәк мәни јалын әллә јүксәк тикилијә дырманмаға тәшвиг етдиләр. Дивара дырмандыгҹа бүтүн бәдәним әсирди, чох горхурдум». Јухарыда ады чәкилән Лариса дејир: «Башгаларынын фикри илә отуруб-дурурдум. Онлар нә етсәләр, мән дә ону едирдим».\nБәзиләри интернет васитәсилә екстрим һәвәскарларыны алгышлајараг вә онларын етдикләрини тәһлүкәсиз бир шеј кими тәгдим едәрәк дә ҝәнҹләрә тәсир едир. Бу фактдыр ки, интернетдә пајлашылан бәзи видеолар вирус кими јајылыр вә адреналин һәвәскарларынын мәшһурлашмасына сәбәб олур.\nМәсәлән, ән чох изләнилән видеолар сырасына паркурла бағлы видеолар дахилдир. Паркур — тәһлүкәсизлик тәдбири ҝөрмәдән манеәләри (һасарлар, мүһәҹҹәрләр вә саирә) гачараг, һоппанараг, дырмашараг ҹәлд вә мәһарәтлә ашмаг баҹарығыдыр. Белә видеолара бахандан сонра сәнә елә ҝәлә биләр ки, бу, о гәдәр дә тәһлүкәли дејил вә буну һамы едир. Нәтиҹәдә сәндә һәјати тәһлүкә дашыјан әјләнҹәләри тәҹрүбәдән кечирмәк истәји јарана биләр.\nНәјә гадир олдуғуну јохламағын даһа тәһлүкәсиз јоллары вар. Мүгәддәс Китабда физики мәшгин мүәјјән фајдасы олдуғу дејилсә дә, орада сағлам дүшүнҹәни горумағын ваҹиблији дә вурғуланыр (1 Тимутијә 4:8; Титуса 2:12). Бәс сағлам дүшүнҹәни неҹә горуја биләрсән?\nТәһлүкәни нәзәрә ал. Мүгәддәс Китабда дејилир: «Узагҝөрән камалла отуруб-дурар, ахмаг исә сәфеһлијини нүмајиш етдирәр» (Мәсәлләр 13:16). Истәдијини етмәздән өнҹә бунун нә дәрәҹәдә тәһлүкәли олуб-олмадығы һаггында мәлумат ал. Өзүндән соруш: «Ҹидди хәсарәт алмаг еһтималы нә дәрәҹәдәдир? Бу, һәјатымла ојнамаға бәрабәр дејил ки?» (Мүгәддәс Китаб принсипи: Мәсәлләр 14:15).\nҺәјатын гәдрини билән достлар сеч. Әсл дост истәмәдијин шеји етмәјин вә ја һәјатыны тәһлүкә алтына атмағын үчүн тәкид етмәз. Лариса дејир: «Достларымы дәјишәндән сонра һәјат тәрзим дә дәјишди. Ағлы башында олан достларым мәнә дүзҝүн әјләнҹә нөвү сечмәкдә көмәк етди» (Мүгәддәс Китаб принсипи: Мәсәлләр 13:20).\nӨзүндән соруш: «Ҹидди хәсарәт алмаг еһтималы нә дәрәҹәдәдир? Бу, һәјатымла ојнамаға бәрабәр дејил ки?»\nМәһарәтләриндән һәјатыны тәһлүкәјә атмадан һәзз ал. «Ҝәнҹләрин рискли давранышлары» китабында дејилир ки, «өз принсипләрини вә сәрһәдләрини мүәјјән етмәји өјрәнмәк» бөјүмә просесинин бир һиссәсидир («Adolescent Risk Behaviors»). Нәјә гадир олдуғуну еһтијат тәдбирләри ҝөрәрәк, тәһлүкәсиз шәраитдә јохламаг олар.\nӨзүнә һөрмәт газан. Инсанлар сәнә адреналин алмаг үчүн ҝөстәрдијин һүнәрә ҝөрә јох, һәјати чәтинликләрин өһдәсиндән ҝәлдијинә ҝөрә һөрмәт едәҹәк. Лариса дејир: «Һәјатымы тәһлүкәјә атан мүхтәлиф әјләнҹәләрлә мәшғул олмаға гајалардан тулланмагла башламышдым. Каш “јох” демәји баҹарајдым».\nХүласә. Екстрим јашамаг хатиринә һәјатыны тәһлүкә алтына атмагданса, әјләнҹә сечиминдә сағлам дүшүнҹә нүмајиш етдир (Мүгәддәс Китаб принсипи: Мәсәлләр 15:24).\n^ абз. 4 Бу мәгаләдә бәзи адлар шәртидир.\n«Узагҝөрән һәр аддымыны өлчүб-бичәр» (Мәсәлләр 14:15).\n«Һикмәтли илә отуруб-дуран һикмәтли олар» (Мәсәлләр 13:20).\n«Анлајыш саһибинин һәјат јолу үзү јухарыдыр, ону ашағыда олан Мәзардан горујар» (Мәсәлләр 15:24).\n«Бунун әјләнҹәли олдуғуну дәрк етдијин гәдәр, нә дәрәҹәдә тәһлүкәли олдуғуну да анламалысан. Һәр һалда, һеч бир ҝәнҹ өмрүнү әлил арабасында кечирмәк истәмәз».\n«Әҝәр достларын сәнин етмәк истәмәдијин бир шеји планлашдырырса, јахшысы будур, онларла ҝетмәјәсән. Чүнки ҝедәндән сонра фикриндән дашынмағын, јахуд “јох” демәјин үчүн ҝеҹ олаҹаг».\n№ 5, 2017 | Фөвгәладә һалларда һәјатымызы горујан тәдбирләр\nОЈАНЫН! № 5, 2017 | Фөвгәладә һалларда һәјатымызы горујан тәдбирләр\nҺәјат әнамына һөрмәт


Q=5	C=4	SS=3	LS=1	PS=1	DC=3	LC=0	SD=0	BS=6	G0=135	G1=100	G2=36	DLID=az_RU	BODY=Јатаға дүшәндә гој Јеһова сизә дајаг олсун. (Зәбур 41:3) | Тәлим\nҜөзәтчи гүлләси (тәлим нәшри) | Декабр 2015\nДИЛИ: Aзәрбајҹан (кирил әлифбасы) Јава дили Јапонија жест дили Азәрбајҹан (латын әлифбасы) Америка жест дили Ангола жест дили Арҝентина жест дили Бразилија жест дили Британија жест дили Венесуела жест дили Вјетнам Данимарка Зимбабве жест дили Индонезија Исвеч Испанија жест дили Италија жест дили Кирибати Колумбија жест дили Литва Македонија Мексика жест дили Непал Нидерланд Норвеч Перу жест дили Полша жест дили Самоа Соломон Адалары пиҹини Тувалу Украјна Финландија жест дили Фиҹи Чили жест дили Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) Чин жест дили албан алман амһара ачоли ајмара батак (тоба) бауле бенгал бикол болгар варај волајта газах ган гуарани гуҹарат гырғыз дхолуо ермәни ермәни (гәрб) естон ефик занде ибо иврит илок инҝилис исланд исоко испан италјан каннада каталан кечуа (Боливија) кикамба кикујју кинјаруанда кирунди кисси кичуа (Имбабура) кореја крио ламба латыш луганда малагаси малај малајалам маратһ мајја маҹар михе монгол море ндебеле (Зимбабве) олу конзо оромо осетин пангасинан папјаменто (Аруба) папјаменто (Күрасао) полјак португал пәнҹаб румын рунјанкоре рус рус жест дили санго сапотек (Истм) себуан серб серб (латын) сидамо сингал словак словен сотсил сранан-тонго суаһили тагалог таи тамил татар таҹик телугу тив тигре ток-писин тумбука түрк түркмән түркмән (кирил) урду фарс фин франсыз хорват чех читонга (Малави) чичева чокве чуваш шона јао јапон јоруба јунан ҝүрҹү Һаити креолу һауса һилигајнон һинд һири-моту әрәб өзбәк\nЈеһова сизә дајаг олар\n«Јатаға дүшәндә, Јеһова, она дајаг оларсан» (ЗӘБ. 41:3).\nНӘҒМӘ: 23, 138\nХәстә оланда Зәбур 41:3 ајәси бизи неҹә руһландыра биләр?\nНәјә ҝөрә инди хәстәликдән мөҹүзәви шәкилдә шәфа тапаҹағымызы ҝөзләмәмәлијик?\nМүалиҹә илә бағлы төвсијәләрә ҝәлдикдә нә үчүн еһтијатлы олмалыјыг?\n1, 2. Хәстәләнәндә инсан нәјә ҝөрә нараһат олур вә гәдим дөврләрдә Аллаһ һансы мөҹүзәләри ҝөстәрмишди?\n«ҜӨРӘСӘН, бу хәстәликдән сағалаҹағам?» Ола билсин, хәстәләнәндә сиздә белә бир суал јараныб. Јахуд әҝәр аилә үзвүнүз, достунуз хәстәдирсә, јәгин нараһат олурсунуз ки, ҝөрәсән, о сағалаҹаг. Ҹидди хәстәләнәндә нараһатчылыг кечирмәк нормалдыр. Илјас вә Әлјәсә пејғәмбәрин дөврүндә дә ики падшаһ хәстәлијинә ҝөрә нараһат олмушду. Әһәб вә Изәбилин оғлу Әһәзја падшаһ чох пис јыхылмышды. Она ҝөрә дә о, гулларына тапшырыг вериб ҝөндәрмишди: «Ҝедин,.. сорушун ҝөрүн сағалаҹағам». Сонралар Арам падшаһы Бәнһәдад бәрк хәстәләнмишди, о да хәстәлијиндән сағалыб-сағалмајаҹағыны сорушмушду (2 Пад. 1:2; 8:7, 8).\n2 Сөзсүз ки, хәстәләнәндә өзүмүзүн вә хәстә јатан јахынымызын сағалаҹағына үмид едирик. Амма чохларында суал јараныр ки, ҝөрәсән, Аллаһ онлара неҹә көмәк едәҹәк. Јухарыда адыны чәкдијимиз падшаһларын дөврүндә Аллаһ бәзән инсан һәјаты вә сағламлығы илә бағлы мөҹүзә ҝөстәрирди. Јеһова пејғәмбәрләри васитәсилә һәтта өлүләри дә дирилдирди (1 Пад. 17:17—24; 2 Пад. 4:17—20, 32—35). Бәс бу, о демәкдирми ки, Аллаһ бу ҝүн дә белә мөҹүзәләр ҝөстәрәҹәк?\n3-5. Аллаһ вә Иса һансы ҝүҹә саһибдирләр вә бу, һансы суаллары доғурур?\n3 Шүбһәсиз, Аллаһ инсанларын сәһһәтинә тәсир ҝөстәрмәјә гадирдир. Мүгәддәс Китаб да буну тәсдигләјир. Бәзән Аллаһ кимләрисә хәстәликлә ҹәзаландырырды. Мәсәлән, Јеһова Аллаһ Ибраһим пејғәмбәрин дөврүндә фиронун, сонралар Мусанын баҹысы Мәрјәмин ҹанына азар салмышды (Јар. 12:17; Сај. 12:9, 10; 2 Ишм. 24:15). Аллаһ исраиллиләрә хәбәрдарлыг етмишди ки, әҝәр Онун јолундан азсалар, онларын ҹанына хәстәлик вә бәлалар салаҹаг (Ган. 28:58—61). Амма Јеһова халгыны азар-безардан, хәстәликләрдән горујаҹағына да сөз вермишди (Чых. 23:25; Ган. 7:15). О, һәтта бәзән хәстәләри сағалдырды. Мәсәлән, Әјјуб елә пис хәстәлијә мүбтәла олмушду ки, өлмәк истәјирди. Аллаһ исә ону сағалтды (Әјј. 2:7; 3:11—13; 42:10, 16).\n4 Бәли, Аллаһ инсанлары сағалтмаға гадирдир. Онун Оғлу Иса Мәсиһ дә бу ҹүр ҝүҹә маликдир. Мүгәддәс Китабда Исанын мөҹүзә илә ҹүзамлылары, епилептикләри, корлары вә ифлиҹ олмуш адамлары сағалтдығы јазылыб (Мәтта 4:23, 24 ајәләрини охујун; Јәһ. 9:1—7). Исанын етдији мөҹүзәләр онун јени дүнјада бөјүк мигјасда нәләр едәҹәјини ҝөстәрирди. Бу барәдә дүшүнмәк инсана гол-ганад верир. Һәмин вахт «һеч бир сакин “хәстәјәм” демәјәҹәк» (Әшј. 33:24).\n5 Бәс бу ҝүн Аллаһын вә Исанын бизә мөҹүзәви шәкилдә шәфа вермәсини ҝөзләмәлијик? Биз ҹидди хәстәлијә тутулан заман һансы әһвал-руһијјәдә олмалыјыг вә мүалиҹә сечәркән нәләри ҝөтүр-гој етмәлијик?\nЈАТАҒА ДҮШӘНДӘ ДАЈАҒЫМЫЗДЫР\n6. Мүгәддәс Китабда биринҹи әсрдә јашамыш мәсиһиләрин ҝөстәрдији мөҹүзәләр барәдә нә јазылыб?\n6 Биз Мүгәддәс Китабдан билирик ки, Аллаһ биринҹи әсрдә бәзи мәсһ олунмуш мәсиһиләрә мөҹүзә ҝөстәрмәк габилијјәти вермишди (Һәв. 3:2—7; 9:36—42). Мүгәддәс руһун мүхтәлиф әнамлары арасында шәфа вермәк әнамы да вар иди (1 Кор. 12:4—11). Анҹаг бу вә диҝәр әнамлар, мәсәлән, әҹнәби дилләрдә данышмаг вә пејғәмбәрлик етмәк әнамы чох кечмәмиш сона јетди (1 Кор. 13:8). Бу ҝүн белә әнамлар јохдур. Буна ҝөрә дә Аллаһын бизи вә јахынларымызы мөҹүзәви шәкилдә сағалдаҹағыны дүшүнмәјә һеч бир әсасымыз јохдур.\n7. Зәбур 41:3 ајәси бизи неҹә руһландырыр?\n7 Бунунла белә, хәстәләнәндә әмин ола биләрик ки, Јеһова гәдимдәки хидмәтчиләри кими, бизә дә дајаг олаҹаг, тәсәлли, һикмәт верәҹәк. Давуд падшаһ јазмышды: «Фағыра нәзәр салан бәхтијардыр, дар ҝүнүндә Јеһова ону гуртарар. Јеһова ону һифз едәр, һәјатыны горујар» (Зәб. 41:1, 2). Биз билирик ки, Давудун дөврүндә фағыра нәзәр салан кәс әбәди јашамамышды. Демәли, Давуд ону нәзәрдә тутмурду ки, белә инсан мөҹүзәви шәкилдә әбәдијјән сағ галаҹаг. Бу, о демәкдир ки, Јеһова Аллаһ башгаларына әл тутан мөмин инсанлара көмәк едир. Давуд јазмышды: «Јатаға дүшәндә, Јеһова, она дајаг оларсан, хәстәләнәндә јастығыны јүнҝүл едәрсән» (Зәб. 41:3). Бәли, фағыра нәзәр салан инсан әмин ола биләр ки, Аллаһ онун вәзијјәтиндән һалыдыр вә етдији јахшы әмәлләри унутмајыб. Һәмчинин Јеһова инсан организмини елә јарадыб ки, о, өзү-өзүнү сағалда билир. Бунун да сајәсиндә, инсан јахшылашыб хәстәликдән шәфа тапа биләр.\n8. Зәбур 41:4 ајәсиндә јазыланлара әсасән, Давуд Аллаһдан нә ҝөзләјирди?\n8 41-ҹи мәзмурда Давуд өзүнүн ағыр хәстә олдуғу вахтдан данышмышды. Ҝөрүнүр, Абсалам тахт-таҹы елә һәмин вахт әлә кечирмәјә чалышмышды. Амма Давуд елә хәстә иди ки, Абсаламын гаршысыны ала билмәмишди. О, Аллаһа дуа етмишди: «Јеһова, мәнә рәһм ет. Сәнә гаршы ҝүнаһ етмишәм, ҹаныма шәфа вер» (Зәб. 41:4). Аллаһ тәрәфиндән бағышланса да, Давуд Бадсәба илә етдији ҝүнаһы јаддан чыхартмамышды. О билирди ки, аиләсиндәки проблемләр ҝүнаһынын аҹы нәтиҹәләридир (2 Ишм. 12:7—14). Анҹаг падшаһ әмин иди ки, Јеһова она хәстә јатағында дајаг олаҹаг. Бәс Давуд Аллаһын ону мөҹүзә илә сағалдаҹағыны вә өмрүнү узадаҹағыны ҝөзләјирди?\n9. а) Давудун вәзијјәти Һизгијјәнин вәзијјәтиндән нә илә фәргләнирди? б) Давуд Јеһовадан нә истәмишди?\n9 Илләр сонра Аллаһ хәстәләниб өлүм јатағына дүшән Һизгијјә падшаһы сағалтмышды. Бу, мүстәсна һалда Аллаһ мәсәләјә мүдахилә етмишди. Һизгијјә сағалыб ондан сонра 15 ил јашамышды (2 Пад. 20:1—6). Лакин Давуд Аллаһдан ону мөҹүзәви шәкилдә сағалтмасыны диләмәмишди. Давуд Јеһовадан истәмишди ки, фағыра нәзәр салан башга бир адама неҹә көмәк едәрдисә, она да ејни ҹүр көмәк етсин, мәсәлән, јатаға дүшәндә она дајаг олсун. Аллаһ Давудун ҝүнаһыны бағышламышды. Буна ҝөрә дә Давуд тәмиз виҹданла Аллаһдан онун гајғысына галмасыны, тәсәлли вермәсини диләмишди. Һәмчинин организминин өз ҝүҹү илә өзүнү бәрпа етмәсини, сәһһәтинин јахшылашмасыны истәмишди (Зәб. 103:3). Биз дә Аллаһдан ејни шеји диләјә биләрик.\n10. Трофим вә Епафродитлә баш верәнләрдән һансы нәтиҹәјә ҝәлирик?\n10 Бәли, Аллаһ Давуда нә мөҹүзәви сүрәтдә шәфа верди, нә дә өмрүнү узатды. Һәвари Булусун әмәкдашы олан Трофим дә хәстәләнәндә мөҹүзә илә сағалмамышды. Биз билирик ки, бәзи һалларда һәвари Булус хәстәләрә шәфа верә билирди. (Һәвариләрин ишләри 14:8—10 ајәләрини охујун.) Мәсәлән, Публинин атасы ганлы исһал хәстәлијинә тутулмушду вә гыздырмадан јанырды. Булус дуа едиб әлләрини онун үстүнә гојмушду вә киши сағалмышды (Һәв. 28:8). Анҹаг Булус тәблиғ сәфәрләриндә онунла јол јолдашы олан Трофими сағалтмамышды (Һәв. 20:3—5, 22; 21:29). Трофим хәстәләниб Булусла јола чыха билмәјәндә һәвари ону Милетдә гојмушду ки, орада галыб сағалсын (2 Тим. 4:20). Бир дәфә Епафродит бәрк хәстәләнмишди, о, өлүм ајағында иди. Анҹаг Мүгәддәс Китабда Булусун мөҹүзә ҝөстәриб јахын достуну сағалдығы јазылмајыб (Филип. 2:25—27, 30).\nАҒЫЛЛА ТӘДБИР ҜӨРҮН\n11, 12. Луканын Булуса һансы көмәји дәјирди вә онун пешәкарлығы барәдә нә демәк олар?\n11 Һәвариләрин ишләри китабыны јазан «севимли һәким» Лука да Булуса сәфәрләриндә јолдашлыг етмишди (Кол. 4:14; Һәв. 16:10—12; 20:5, 6). Јәгин ки, Лука тәблиғ сәфәрләри вахты Булуса вә диҝәр гардашлара һәким мәсләһәти верир вә тибби јардым ҝөстәрирди. Луканын көмәјинә, доғрудан да, еһтијаҹ вар иди. Чүнки һәтта Булусун өзү дә сәфәр вахты хәстәләнмишди (Гал. 4:13). Луканын бир һәким кими, онлара бөјүк көмәји дәјирди. Неҹә ки, Иса демишди: «Һәкимә сағлам адамлар јох, хәстәләр мөһтаҹдыр» (Лука 5:31).\n12 Луканын һарада вә нә вахт тибби тәһсил алмасы барәдә Мүгәддәс Китабда һеч нә дејилмир. Булусун Колосдакы мәсиһиләрә јаздығы мәктубда Луканы һәким адландырдығына ҝөрә белә бир фикир ирәли сүрүлүр ки, орадакы мәсиһиләр Луканы таныјырдылар. Мараглыдыр ки, Колосун јахынлығындакы Лаодикија шәһәриндә тибб мәктәби вар иди. Бир шејә әмин ола биләрик ки, Лука араһәкими дејилди, о, тибби тәһсил алмыш һәким иди. Белә ки, о, јаздығы Мүждәдә вә «Һәвариләри ишләри» китабында тибби терминләрдән истифадә етмишди вә Исанын инсанлары сағалтмасындан чох јазмышды.\n13. Мүалиҹә илә бағлы төвсијәләрә неҹә јанашмалыјыг?\n13 Бизим зәманәдә һеч бир мәсиһијә шәфа вермәк әнамы верилмәјиб. Һеч кәс бизи мөҹүзәви шәкилдә сағалда билмәз. Анҹаг бәзи гардашлар јахшы нијјәтдән ирәли ҝәләрәк башгаларына сәһһәтлә бағлы төвсијәләр верирләр. Диҝәрләри исә үмуми, практики мәсләһәтләр верирләр. Булус да Тимутијә бу ҹүр мәсләһәт вермишди. Ҝөрүнүр, Тимутинин јашадығы јердә ичмәли су чиркли олдуғуна ҝөрә онун мәдәсиндә проблем вар иди *. (1 Тимутијә 5:23 ајәсини охујун.) Анҹаг бир вар белә мәсләһәт верәсән, бир дә вар ки, һәмиманлыны һансыса бир биткини, дәрманы гәбул етмәјә, мүәјјән бир пәһризи сахламаға инандырасан. Бу, чох тәһлүкәлидир. Бунун хејри галсын бир тәрәфә, һәтта сәһһәтә зәрәри дәјә биләр. Бәзән нәјисә төвсијә едәндә адамы белә сөзләрлә инандырмаға чалышырлар: «Мәним гоһумумун да белә хәстәлији вар иди. О, филан шеји етди, сағалды». Тәклиф тәмиз нијјәтдән ирәли ҝәләрәк едилсә дә, унутмамалыјыг ки, һәтта ҝениш јајылмыш дәрманларын да, мүалиҹәләрин дә фәсадлары олур. (Мәсәлләр 27:12 ајәсини охујун.)\n14, 15. а) Бәзи инсанлар башгаларынын хәстәлијиндән неҹә истифадә едир? б) Мәсәлләр 14:15 ајәси мүалиҹә илә бағлы төвсијәләрә ҝәлдикдә бизә неҹә көмәк едә биләр?\n14 Һәр бир мәсиһи истәјир ки, сағлам олсун вә хидмәтдә баҹардығы гәдәр чох иштирак етсин, һәм дә һәјатдан зөвг алсын. Буна бахмајараг, биз гејри-камилик вә хәстәликдән јаха гуртара билмәрик. Хәстәләнәндә мүхтәлиф мүалиҹә үсуллары гаршымыза чыха биләр. Һәр кәсин ихтијары вар ки, неҹә мүалиҹә олунаҹағыны өзү сечсин. Тәәссүфләр олсун ки, пула һәрис дүнјада бәзиләри инсанларын хәстәлијинә пул газанмаг имканы кими бахыр. Онлар јаландан зәманәт вериб, вәдләр едиб өз мүалиҹә үсулларыны ҹамаата пулла сырыјырлар. Бәзи адамлар вә компанијалар исә бөјүк ҝәлир әлдә етмәк үчүн баһалы мәһсуллары реклам едирләр. Дәрдинә чарә тапмаг, сағ галмаг истәјән адама белә мүалиҹәләр инандырыҹы ҝөрүнә биләр. Анҹаг биз Аллаһын Кәламындакы мәсләһәти јаддан чыхартмамалыјыг: «Садәлөвһ һәр сөзә инанар, узагҝөрән һәр аддымыны өлчүб-бичәр» (Мәс. 14:15).\n15 Узагҝөрән ешитдији һәр сөзә инанмыр. Хүсусән дә пешәкарлығы шүбһә доғуран адам нә исә төвсијә едәрсә, о, мәсәләни һәртәрәфли ҝөтүр-гој едир. Узагҝөрән белә фикирләшә биләр: «О дејир ки, бу витаминин, биткинин, јахуд пәһризин кимләрәсә көмәји дәјиб. Амма бунун доғрулуғуна һансы сүбут вар? Инсанларын организми мүхтәлифдир. Һарадан билирәм ки, бу, мәнә дә көмәк едәҹәк? Бәлкә бир аз да арашдырым, пешәкар һәкимләрлә мәсләһәтләшим?» (Ган. 17:6).\n16. Мүалиҹә үсулларына ҝәлдикдә неҹә сағлам дүшүнҹәли ола биләрик?\n16 Аллаһын Кәламында мәсләһәт ҝөрүлүр ки, «бу зәманәдә сағлам дүшүнҹә илә» һәјат сүрәк (Тит. 2:12). Һансыса диагностика, јахуд мүалиҹә үсулунун изаһаты гәрибә, сирли ҝөрүнәндә сағлам дүшүнҹәли олмаг хүсусилә ваҹибдир. Бу үсулу һәјата кечирән, јахуд төвсијә едән адам диагнозун неҹә гојулдуғуну, мүалиҹәнин неҹә апарылдығыны ганеедиҹи шәкилдә изаһ едә билирми? Бу, елми наилијјәтләрә ујғундурму? Һәкимләрин чоху буну етибарлы сајыр? (Мәс. 22:29). Јохса бурада әсасән инсанын һиссләринә тәсир етмәјә чалышырлар? Ола билсин, дејирләр ки, бу үсул һарадаса узаг өлкәләрдә иҹад олунуб, елмә һәлә мәлум дејил. Амма бу ҹүр иддиалар һеч бир мәнтигә сығмыр вә һеч нәји сүбута јетирмир. Бәзи диагностика ҹиһазларында вә мүалиҹә үсулларында һансыса ҝизли маддәдән, јахуд намәлум гүввәдән истифадә едилир. Аллаһын хидмәтчиси бу һалда хүсусилә еһтијатлы олмалыдыр. Чүнки Аллаһ сеһрли гүввәләрә вә ҹиндарлара үз тутмағы гадаған едир (Әшј. 1:13; Ган. 18:10—12).\n17. Бизим арзумуз нәдир?\n17 Биринҹи әсрдә рәһбәрлик шурасы јығынҹаглара ваҹиб бир мәктуб ҝөндәрмишди. Мәсиһиләрин нәләрдән узаг дурдуғуну садалајандан сонра мәктуба белә јекун вурулмушду: «Әҝәр диггәтли олуб өзүнүзү бу шејләрдән узаг сахласаныз, хејир тапарсыныз. Сағлыгла галын!» (Һәв. 15:29). Ајәнин сон сөзләри бир нөв худаһафиз сөзләри олса да, ејни заманда «сағлам олмаг» мәнасыны дашыјыр. Бәли, сәһһәтин јахшы олмасыны истәмәкдә пис бир шеј јохдур, чүнки биз Уҹа Аллаһымыза сағлам шәкилдә хидмәт етмәји арзулајырыг.\nБиз Јеһоваја сағлам хидмәт етмәк истәјирик (17-ҹи абзаса бахын)\n18, 19. Јени дүнјада бизи нә ҝөзләјир?\n18 Нә гәдәр ки, биз гејри-камилик хәстәликдән јаха гуртара билмәјәҹәјик. Хәстәләнәндә исә мөҹүзәви шәкилдә шәфа тапмајаҹағыг. Лакин ҝәләҹәкдә Аллаһ бизә мүкәммәл сағламлыг нәсиб едәҹәк. Һәвари Јәһја ҝөрүнтүдә һәјат сују ахан чај вә һәјат ағаҹлары ҝөрмүшдү. Һәмин ағаҹларын јарпаглары халгларын шәфа тапмасы үчүн иди (Вәһј 22:1, 2). Бу, о демәк дејил ки, биз инди, јахуд ҝәләҹәкдә битки дәрманлары гәбул едиб сағалаҹағыг. Сөһбәт итаәткар инсанлара әбәди һәјат бәхш етмәк үчүн Јеһованын Иса Мәсиһ васитәсилә едәҹәји ишләрдән ҝедир. Биз буну сәбирсизликлә ҝөзләјирик (Әшј. 35:5, 6).\n19 Инди исә биз әминик ки, Јеһова бизим һәр биримизлә марагланыр. Хәстәләнәндә чәкдијимиз әзабы ҝөрүр. Биз Давуд кими архајын ола биләрик ки, Јеһова хәстә вахтларымызда бизә дајаг олаҹаг вә Давуд кими, биз дә дејәҹәјик: «Камил олдуғум үчүн мәнә арха олурсан, мәни һәмишәлик һүзурунда сахларсан» (Зәб. 41:12).\n^ абз. 13 «Шәрабын мәншәји вә тарихи» китабында дејилир: «Тәҹрүбәдә сынагдан кечирилмишдир ки, гарын јаталағы төрәдән бактеријалар вә диҝәр тәһлүкәли микроблар шәрабын тәсириндән дәрһал мәһв олурлар».\nХилгәтилә данышан Јеһова Аллаһ\nАллаһын Кәламынын ҹанлы тәрҹүмәси\n«Јени Дүнја Тәрҹүмәси». 2013-ҹү ил бурахылышы\nГој дилиниз инсанлара шәфа версин!\nLIFE STORY Һәм Јеһова илә, һәм дә анамла достлашдым\n«Ҝөзәтчи гүлләси» журналынын 2015-ҹи ил үчүн тематик индекси\nМәтн Електрон нәшрләри јүкләмәк үчүн параметрләр ҜӨЗӘТЧИ ГҮЛЛӘСИ (ТӘЛИМ НӘШРИ) Декабр 2015\nҜӨЗӘТЧИ ГҮЛЛӘСИ (ТӘЛИМ НӘШРИ) Декабр 2015


Q=5	C=0	SS=0	LS=2	PS=2	DC=0	LC=0	SD=0	BS=2	G0=22	G1=18	G2=9	DLID=az_RU	BODY=Иса Мәсиһ Никодемә јенидән доғулмағын нә демәк олдуғуну изаһ едир | Иса пејғәмбәрин һәјаты\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Исвеч Камбоҹа Кирибати Конго Македонија Малта Мјанма Нидерланд Норвеч Самоа Сејшел креолу Соломон Адалары пиҹини Таити Тувалу Увеа Украјна Фиҹи адангме амһара бикол болгар варај га газах ган гуарани гуҹарат гырғыз дхолуо еве ермәни естон ефик ибо иврит илок инҝилис исоко испан каонде каталан кечуа (Куско) киконго кикујју кинјаруанда кирунди кореја лингала лози луганда малагаси мајја маҹар море оромо осетин пангасинан папјаменто (Күрасао) полјак португал румын рус санго себуан сепеди серб серб (латын) сингал словен сотсил сранан-тонго суаһили суаһили (Конго) тагалог таи татар тви тигре тумбука түрк түркмән умбунду фарс франсыз хорват чибемба читонга чичева шона јапон јунан ҝүрҹү Һаити креолу һилигајнон әрәб өзбәк\nИса Мәсиһ вә Никодем\nИСА МӘСИҺ НИКОДЕМЛӘ СӨҺБӘТ ЕДИР\nЕрамызын 30-ҹу илинин Пасха бајрамы әрзиндә Иса Мәсиһ чохлу мөҹүзәләр ҝөстәрир. Бунун нәтиҹәсиндә хејли адам она иман ҝәтирир. Никодем адлы бир јәһуди бу ишләрдән һејрәтә ҝәлир. О, Јәһудиләрин али мәһкәмәси олан Синедрионун үзвүдүр. Никодем даһа чох шеј өјрәнмәк үчүн шәр гарышанда Исанын јанына ҝәлир. Ҝеҹә ҝәлмәјинин сәбәби одур ки, о, јәһуди рәһбәрләринин ҝөзүндән дүшәҹәјиндән горхур.\nНикодем сөзә башлајыр: «Рабби, биз билирик ки, сән Аллаһын бизә јолладығы мүәллимсән, чүнки Аллаһ ҝүҹ вермәсә, һеч кәс бу мөҹүзәләри ҝөстәрә билмәз». Иса ҹавабында Никодемә дејир ки, «инсан јенидән доғулмаса, Аллаһын Падшаһлығыны ҝөрә билмәз» (Јәһја 3:2, 3).\nБәс инсан јенидән неҹә доғула биләр? «Мәҝәр о, анасынын бәтнинә ҝириб икинҹи дәфә доғула биләр?» — дејә Никодем ондан сорушур (Јәһја 3:4).\nХејр, јенидән доғулмаг тамам башга мәна дашыјыр. Иса изаһ едир: «Судан вә руһдан доғулмајан Аллаһын Падшаһлығына ҝирә билмәз» (Јәһја 3:5). Иса өзү дә вәфтиз едиләндә белә олмушду. Мүгәддәс руһ онун үзәринә енмиш вә о, «судан вә руһдан» доғулмушду. О заман Аллаһ ҝөјдән: «Бу, Мәним севимли Оғлумдур, Мән ондан чох разыјам», — демәклә онун сәмави Падшаһлыға ҝирәҹәк руһани оғлу олдуғуну бәјан етмишди (Мәтта 3:16, 17). Сонралар, 33-ҹү илин Әллинҹи ҝүн бајрамында вәфтиз олунмуш диҝәр адамлар да мүгәддәс руһу алаҹаг вә Аллаһын јенидән доғулмуш руһани өвладлары олаҹагдылар (Һәвариләрин ишләри 2:1—4).\nНикодем Исанын Падшаһлыг һагда дедикләрини баша дүшмүр. Буна ҝөрә дә Иса она өз хүсуси ролу барәдә әлавә мәлумат верир. Иса Никодемә дејир: «Муса сәһрада иланы јухары галдырдығы кими, инсан Оғлу да јухары галдырылмалыдыр ки, она иман едән һәр адамын әбәди һәјаты олсун» (Јәһја 3:14, 15).\nГәдимдә исраиллиләри илан чалан заман онлар сағ галмаг үчүн мисдән дүзәлдилмиш илана бахмалы иди (Сајлар 21:9). Ејнилә дә, өлүмдән јаха гуртармаг үчүн вә әбәди һәјата говушмаг үчүн инсанлар ҝәрәк Аллаһын Оғлуна иман ҝәтирсинләр. Иса бу хилас ишиндә севән Аллаһын ролуну вурғулајараг Никодемә белә дејир: «Аллаһ дүнјаны о гәдәр севир ки, јеҝанә Оғлуну онун уғрунда фәда етди. Буну она ҝөрә етди ки, она иман едәнләр мәһв олмасын, онларын әбәди һәјаты олсун» (Јәһја 3:16). Беләликлә, хидмәтә башламасындан тәхминән алты ај сонра Иса Јерусәлимдә ајдын ҝөстәрир ки, Јеһова Аллаһ мәһз онун васитәсилә бәшәријјәти хилас едәҹәк.\nИса сөзүнә давам едиб дејир ки, «Аллаһ Өз Оғлуну бәшәријјәти мүһакимә етмәк үчүн», јәни бәшәр нәслини мәһвә мәһкум етмәк үчүн ҝөндәрмәјиб. Әксинә, Аллаһ «бәшәријјәти онун васитәсилә хилас етмәк үчүн дүнјаја ҝөндәрмишдир» (Јәһја 3:17).\nНикодем ҝеҹә вахты ҝәлдији үчүн Исанын сөһбәтин сонунда дедији сөзләр лап јеринә дүшүр: «Һөкм үчүн әсас будур: нур [Исанын өзү вә тәлимләри тимсалында] дүнјаја ҝәлди, инсанлар исә нуру јох, гаранлығы севдиләр, чүнки әмәлләри пис иди. Шәр иш ҝөрән нура нифрәт едир вә әмәлләри ифша олунмасын дејә, нура тәрәф ҝетмир. Доғру иш ҝөрән адам исә нура тәрәф ҝедир ки, әмәлләринин Аллаһын ирадәсинә мүвафиг олдуғу ҝөрүнсүн» (Јәһја 3:19—21).\nИнди исә фәриси вә Исраилин мүәллими олан Никодемә Исанын Аллаһын нијјәтиндәки ролу һагда дүшүнмәк галыр.\nНикодеми Исанын јанына ҝәлмәјә нә тәшвиг едир вә нәјә ҝөрә о, ҝеҹә вахты ҝәлир?\nИса һансы мәнада «бәшәријјәти мүһакимә етмәк үчүн» ҝәлмәјиб?